
转讜住驻讜转



 谞讝讬专 讜讗讬谞讜 诪讙诇讞. 讜讚讜拽讗 讚拽讗诪专 讛讻讬 讗讘诇 讗诐 讗诪专 讗驻讻讗 注诇 诪谞转 砖讗爪讗 诪砖讜诐 讞讙讬讙讛 讛专讬 注诇讬 转讜讚讛 诇讗 讜讻谉 讘谞讝讬专 讜讻谉 诪砖诪注 讘住诪讜讱 讚拽讗诪专 讚讟注诪讗 讚讗诪专 讛讘讜 诇讬讛 讜诇谞住讬讘 讻讜' 讜讻谉 驻讬' 讘拽讜谞讟' 砖驻讬专砖 讟注诪讗 诪砖讜诐 讚讻讬讜谉 讚讗诪专 讛专讬 注诇讬 谞转讞讬讬讘 讚讗诪讬专讛 诇讙讘讜讛 讻诪住讬专转讜 诇讛讚讬讜讟 讜讻讬 讗诪专 注''诪 诇讗讜 诪讬诇转讗 讛讬讗: 讜讬拽专讘 讗转 讛注讜诇讛 讜讻讜'. 驻讬专砖 专砖''讬 讚拽讗讬 讗注讜诇讛 砖诇 讗讛专谉 砖谞讗诪专 讘驻' 砖诪讬谞讬 讜诇讗 谞讛讬专讗 讚讛讗 拽讗讬 讗注讜诇转 爪讘讜专 讚讛讻转讬讘 砖注讬专 讛注诐 讜诪讬讚 讗讞''讻 讻转讬讘 讜讬拽专讘 讗转 讛注讜诇讛 讜注讜诇讛 砖诇 讗讛专谉 诪驻讜专砖转 讘驻住讜拽 讗讞专 讘驻专砖讛 诇讻讱 谞专讗讛 讚讗讬谉 讛讻讬 谞诪讬 讚拽讗讬 讗注讜诇讛 砖诇 爪讘讜专: 诇诪讚 注诇 注讜诇转 讞讜讘讛 砖讟注讜谞讛 住诪讬讻讛. 讜转讬诪讛 讚讗诪专 讛转诐 讚讗讬谉 讟注讜谞讬谉 住诪讬讻讛 讘拽专讘谞讜转 爪讘讜专 讗诇讗 讘砖转讬 拽专讘谞讜转 讜讝讜 讗讬谞讛 诪谉 讛诪谞讬谉 讗诇讗 (. 驻专) 砖诇 注''讝 讜驻专 砖诇 讛注诇诐 讚讘专 讜诇驻讬' 专砖''讬 讚驻讬专砖 讚讛讻讗 诪讬讬专讬 讘拽专讘谉 砖诇 讗讛专谉 砖讛讜讗 拽专讘谉 讬讞讬讚 谞讬讞讗 讜讬''诇 讚讛讗 讚拽讗诪专 讚讗讬谉 爪专讬讻讬谉 住诪讬讻讛 讗诇讗 讘讘' 拽专讘谞讜转 讛讬讬谞讜 讚讜拽讗 讘拽专讘谞讜转 砖讛谉 诇讚讜专讜转 讗讘诇 讛讻讗 诪讬讬专讬 讘拽专讘谉 讛诪诇讜讗讬诐 砖讛讬讛 诇驻讬 砖注讛 讜诪''诪 拽砖讛 讚讛讬讻讬 讬诇驻讬谞谉 讚讜专讜转 诪砖注讛 讚拽讗 诇诪讚 注诇 注讜诇转 讞讜讘讛 砖讟注讜谞讛 住诪讬讻讛 讜注讜讚 讛讬讻讬 讬诇驻讬谞谉 讬讞讬讚 诪爪讘讜专 讚讛讗 驻讬' 讚拽专讗 讚讜讬注砖讛 讻诪砖驻讟 诪讬讬专讬 讘拽专讘谉 爪讘讜专 讜诇驻讬' 专砖''讬 谞讬讞讗 讜注讜讚 讬''诇 砖谞讜讬讗 讛砖讜讛 诇砖谞讬讛诐 讛讜讗讬诇 讜讙诇讛 诇谞讜 拽专讗 讚讜讬拽专讘 讗转 讛注讜诇讛 讜讙讜' 讚讬诇驻讬谞谉 砖注讛 诪讚讜专讜转 讜拽专讘谉 爪讘讜专 诪拽专讘谉 讬讞讬讚 讚讻转讬讘 讗讚诐 讻讬 讬拽专讬讘 诇讚讜专讜转 讜讛''讛 讚诇讬诇驻讬 讚讜专讜转 诪砖注讛 讜讬讞讬讚 诪爪讘讜专 讜注讜讚 讗诪专 讛专''诪 讚讬砖 诇讬砖讘 驻讬' 专砖''讬 讜诇注讜诇诐 驻砖讟讬讛 讚拽专讗 讚讜讬拽专讘 讛注讜诇讛 诪讬讬专讬 讘拽专讘谉 爪讘讜专 讜讗讬 拽砖讬讗 讛讗 讗讬谞讛 讟注讜谞讛 住诪讬讻讛 讻讚拽讗诪专 讘' 住诪讬讻讜转 讘爪讘讜专 讬''诇 讚讗讬谉 讛''谞 讗诇讗 讗诐 讗讬谞讜 注谞讬谉 诇拽专讘谞讜转 爪讘讜专 讚讛讗 拽讬''诇 讚讗讬谉 讟注讜谞讬谉 住诪讬讻讛 讗诇讗 讘砖转讬 拽专讘谞讜转 爪讘讜专 讜讝讜 讗讬谞讛 诪谉 讛诪谞讬谉 转谞讛讜 注谞讬谉 诇拽专讘谞讜转 讗讛专谉 砖讛讜讗 拽专讘谉 讬讞讬讚: 讚诇讗 讙诪专讬 砖诇诪讬 讞讜讘讛 讻讜'. 讛砖转讗 讗讬转 诇讬讛 诇专讘讬 讬爪讞拽 讘专 讗讘讗 讚讟注诪讗 讚讘''砖 讚讗诪专讬 讗讬谉 住讜诪讻讬谉 讛讬讬谞讜 诪砖讜诐 讚讗讬谉 讟注讜谞讬谉 住诪讬讻讛 讜诇讗 讻专讘讬 讬讜住讬 讚拽讗诪专 讘住诪讜讱 讚驻诇讬讙讬 讘转讻祝 讻讜' 讜专砖''讬 驻讬' 讘诪转谞讬' 讟注诪讗 诪砖讜诐 砖讘讜转 砖诪砖转诪砖 讘讘注诇讬 讞讬讬诐 讜讬驻讛 驻讬' 讚讘驻' 讗讬谉 讚讜专砖讬谉 (讞讙讬讙讛 讚祝 讟讝:) 诪砖诪注 讚讘讛讻讬 驻诇讬讙讬 诇专讘讬 讬讜讞谞谉: 讚诇诪讗 诪注讜诇转 讞讜讘讛 讙诪专讬. 讜讗诐 转讗诪专 讜讛讗 讛讜讬 讚讘专 讛讘讗 诪谉 讛讛讬拽砖 讚注讜诇转 讞讜讘讛 诇讗 讬讚注讬谞谉 讗诇讗 诪谞讚讘讛 讚讻诪砖驻讟 讜讚讘专 讛诇诪讚 讘讛讬拽砖 讗讬谞讜 讞讜讝专 讜诪诇诪讚 讘讘谞讬谉 讗讘 讜讬''诇 讚讘注讬讗 讛讬讗 讘讝讘讞讬诐 (讚祝 谞.) 讗诐 讞讜讝专 讜诪诇诪讚 讘讘谞讬谉 讗讘 讜讗诐 诇讗讜 讜讛讻讗 拽讗诪专 讗诐 转诪爪讬 诇讜诪专 讞讜讝专讬谉 讜诪诇诪讚讬谉 讘讘谞讬谉 讗讘 讚讘专 讛诇诪讚 讘讛讬拽砖 诪注讜诇转 讞讜讘讛 讙诪讬专讬 诇讛 讚讞讜讘讛 诪讞讜讘讛 讬诇驻讬谞谉: 

专讘讬谞讜 讞谞谞讗诇

讛讝讻讬专 诪注砖讛 砖讚讜诪讛 诇讜. 



讛讛讜讗 讚讗诪专 讛讘讜 转' 讝讜讝 诇驻诇讜谞讬 讜诇讬谞住讜讘 讘专转讬 讗诪专 专讘 驻驻讗 转' 讝讜讝 砖拽讬诇 讚讛讗 讗诪专 讛讘讜 诇讬讛 转' 讝讜讝讬 讘专转讬讛 讗讬 讘注讬 砖拽讬诇 讜讗讬 讘注讬 诇讗 砖拽讬诇 讜讚讬讬拽讬谞谉 诪讬谞讛 讟注诪讗 讛讘讜 诇讬讛 讜诇讬谞住讬讘 讗讘诇 讗讬 驻专讬砖 讜讗诪专 诇讬谞住讬讘 讜讛讘讜 诇讬讛 讗讬 谞住讬讘 讘专转讬讛 砖拽讜诇 讜讗讬 诇讗 谞住讬讘 诇讗 砖拽讬诇. 



转谞讬 转谞讗 拽诪讬讛 讚专' 讬爪讞拽 诪讗讬 讚讻转讬讘 讜讬拽专讘 讗转 讛注讜诇讛 讜讬注砖讛 讻诪砖驻讟 讻诪砖驻讟 注讜诇转 谞讚讘讛 诪讛 注讜诇转 谞讚讘讛 讻转讬讘 讘讛 讗诐 注讜诇讛 拽专讘谞讜 诪谉 讛讘拽专 讜讙讜' 讜讻转讬讘 讘讛 讜住诪讱 讬讚讜 注诇 专讗砖 讛注讜诇讛 讻讜' 讻讱 注讜诇转 讞讜讘讛 讟注讜谞讛 住诪讬讻讛 讗"诇 讝讜 诇讘"砖 讛讬讗 讚讗注"讙 讚讻转讬讘 住诪讬讻讛 讘砖诇诪讬 谞讚讘讛 砖谞讗诪专 讜讗诐 讝讘讞 砖诇诪讬诐 拽专讘谞讜 讜讙讜' 讜住诪讱 讬讚讜 注诇 专讗砖 拽专讘谞讜 讻讬讜谉 讚讘砖诇诪讬 讞讜讘讛 诇讗 讻转讬讘讗 住诪讬讻讛 诇讗 讬诇驻讬 讛谞讬 诪讛谞讬 讜诇驻讬讻讱 砖谞讜 讘"砖 讘诪砖谞转谞讜 诪讘讬讗讬谉 砖诇诪讬诐 讜讗讬谉 住讜诪讻讬谉 讚讗讬 讘"讛 讻讬讜谉 讚讙诪专讬 砖诇诪讬 讞讙讬讙讛 诪砖诇诪讬 谞讚讘讛 诇驻讬讻讱 砖谞讜 讘诪砖谞转谞讜 诪讘讬讗讬谉 砖诇诪讬诐 讜住讜诪讻讬谉 注诇讬讛谉 讘注讜诇转 讞讜讘讛 诇讘"讛 诇讗 讛讬讛 爪专讬讱 诇讻转讜讘 讻诪砖驻讟 讜诇诇诪讜讚 讛讬诪谞讜 住诪讬讻讛 讘注讜诇转 讞讜讘讛 讗诇讗 讗驻讬诇讜 讘诇讗 驻住讜拽 讬诇讬祝 注讜诇讛 诪注讜诇讛 讻诪讛 讚讬诇驻讬 砖诇诪讬 讞讜讘讛 诪砖诇诪讬 谞讚讘讛 讜讚讞讬谞谉 讜诪诪讗讬 讚讘"讛 讝讛 砖砖谞讬谞讜 住诪讬讻讛 讘砖诇诪讬 讞讜讘讛 诪砖诇诪讬 谞讚讘讛 诇诪讚讜 讗讜转讛 讚诇诪讗 讞讜讘讛 诪讞讜讘讛 诇诪讚讜 砖诇诪讬 讞讜讘讛 诪注讜诇转 讞讜讘讛 诇诪讚讛 讜注讜诇转 讞讜讘讛 讙讜驻讛 讘注讬讗 拽专讗 诪驻讜专砖 砖讬砖 讘讛 住诪讬讻讛 讜诇驻讬讻讱 讗转讗 讻诪砖驻讟 诇讜诪专 砖注讜诇转 讞讜讘讛 讟注讜谞讛 住诪讬讻' 讜讗诪专讬' 诪讛 专讗讬转 砖诇讗 讬诇诪讚讜 住诪讬讻讛 诇砖诇诪讬 讞讜讘讛 诪砖诇诪讬 谞讚讘讛 讚讗讬讻讗 诇诪讬驻专讱 诪讛 诇砖诇诪讬 谞讚讘讛 砖讻谉 诪爪讜讬讬谉 讘讻诇 讛砖谞讛 讻讜诇讛 讜诇驻讬讻讱 讟注讜谞讬谉 讗讘诇 砖诇诪讬 讞讜讘讛 砖讗讬谞谉 讗诇讗 讘讬诪讬诐 讟讜讘讬诐 讘诇讘讚 诇讗 注讜诇转 讞讜讘讛 谞诪讬 讗讬讻讗 诇诪讬驻专讱 诪讛 诇注讜诇讛 砖讻谉 讻诇讬诇 转讗诪专 讘砖诇诪讬 讞讜讘讛 砖讗讬谉 注讜诇讛 诪讛谉 诇诪讝讘讞 讗诇讗 讚诐 讜讞诇讘 讘诇讘讚 讜驻专拽讬谞谉 讗诇讗 讗转讬讗 诪讘讬谞讬讬讗 讻诇讜诪专 讗转讬讗 诪砖转讬讛谉 诪注讜诇转 讞讜讘讛 讜砖诇诪讬 谞讚讘讛. 



讜砖诇诪讬 讞讜讘讛 诇讘"砖 诇讗 讘注讬 住诪讬讻讛 讜讛转谞讬讗 讗"专 讬讜住讬 诇讗 谞讞诇拽讜 讘"砖 讜讘"讛 注诇 砖诇诪讬 讞讜讘讛 砖讟注讜谞讬谉 讻讜':




转"专 诪注砖讛 讘讛诇诇 砖讛讘讬讗 注讜诇讛 诇注讝专讛 诇住诪讜讱 讻讜'.





专砖讘"讗

讛讗 讚讗诪专 专讘 驻驻讗 讗专讘注 诪讗讛 讝讜讝讬 砖拽讬诇 讜讘专转讬讛 讗讬 讘注讬  谞住讬讘 讗讬 讘注讬 诇讗 谞住讬讘. 讬砖 诪讬 砖驻讬专砖讛 诪砖讜诐 讚讛讜讛 诇讬讛 诪注砖讛 拽讜讚诐 诇转谞讗讬  讜讻诇 转谞讗讬 砖拽讚诪讜 诪注砖讛 转谞讗讜 讘讟诇 讜讻讚转谞谉 讘诪爪讬注讗 讘驻专拽 讛砖讜讻专 讗转 讛驻讜注诇讬诐 (讘讘讗 诪爪讬注讗 爪讚,  讗) (讛讗讜诪专), 讜讻谉 驻讬专砖 讛专"讝 讝"诇. 讜讗讬谞讜 诪讞讜讜专, 讚讗诐 讻谉 诪讗讬 讗转讗 专讘  驻驻讗 诇讗砖诪讜注讬谞谉 诪转谞讬转讬谉 讛讬讗, [讜讗讬] 诇讗砖诪讜注讬谞谉 讚讛诇讻转讗 讻讛讛讬讗 住转诐 诪转谞讬转讬谉  讛转诐 讛讬讛 诇讜 诇讗讜诪专讛, 讗讬 谞诪讬 诇讬诪讗 讚转谞谉, 讜注讜讚 诪讗讬 砖讬讬讟讬讛 讚讛讗 讛讻讗. 讜讛专讗讘"讚  讝"诇 (讘讛砖讙讜转 注诇 讛专讝"讛) 讛砖讬讘 注诇 诪讬 砖驻讬专砖 讻谉 讚讜讚讗讬 讗诐 讗诪专 注诇 诪谞转 砖讬砖讗 讘转讬  讗讬 谞住讬讘 砖拽讬诇 讜讗讬 诇讗 谞住讬讘 诇讗 砖拽讬诇 砖讗诐 讗讬 讗转讛 讗讜诪专 讻谉 讬爪讗 诪砖驻讟 诪注讜拽诇 讛讜讗  讛转谞讛 砖诇讗 讬讟讜诇 讗诇讗 (讟注诪讗) 讻砖讬砖讗 讜讗谞讜 谞讗诪专 砖讬讟讜诇 讜诇讗 讬砖讗, 讗讘诇 诇讗 讗诪专讜  转谞讗讬 砖拽讚诪讜 诪注砖讛 讚转谞讗讬 讘讟诇 讜讻谉 讻诇 诪讛 砖讗诪专讜 (讙讬讟讬谉 注讛, 讗) 讘转谞讗讬 讻驻讜诇 讜讛谉  拽讜讚诐 诇诇讗讜 讜转谞讗讬 讜诪注砖讛 讘讚讘专 讗讞讚 讗诇讗 讻砖讛诪注砖讛 谞注砖讛 诪讬讚, 讻注讬谉 谞转讬谞转 讙讟  讜讞诇讬爪转 讬讘诐 砖讗讬谉 讛转谞讗讬 诪讘讟诇 讛诪注砖讛 诇诪驻专注 讗诇讗 讗诐 讻谉 谞注砖讛 讛转谞讗讬 讘讞讜讝拽 讻注讬谉  转谞讗讬 讘谞讬 专讗讜讘谉 讜讘谞讬 讙讚 讚诇驻讬 砖讘拽砖讜 砖转谞转谉 诇讛诐 谞讞诇转谉 诪讬讚 讛讜爪专讱 诪砖讛 诇讞讝拽  讛转谞讗讬 讜诇讻驻讜诇 讗讜转讜 讜诇讛拽讚讬诐 讛谉 诇诇讗讜 讜讻谉 讘讻诇 砖讗专 讛讚专讻讬诐, [讜讻谉] 讻砖讛转谞讗讬  讜诪注砖讛 讘讚讘专 讗讞讚 讻讙讜谉 注诇 诪谞转 砖转讞讝讬专讬 诇讬 讗转 讛谞讬讬专 讗讬讱 讬转谞讛 注诇讬讜 诪讙讜驻讜  诇住讜转专讜, 讜讗祝 注诇 讙讘 讚讘诪住拽谞讗 讚讛讛讬讗 诪讟注诪讗 讗讞专讬谞讗 讗转讬 注诇讛 诪讻诇 诪拽讜诐 讬诇驻讬谞谉  诪讬谞讛 诇诪讬诇讬 讗讞专讬谞讬 讛讬讻讗 讚诇讬讻讗 注诇 诪谞转 讗诇讗 讘讗诐, 讜诪注转讛 讻诇 讛转谞讗讬诐 砖讘注讜诇诐  砖讛诐 讘讗讬诐 诇注拽讜专 讛诪注砖讛 讻讙讜谉 谞转讬谞转 讙讟 诇讬讚讛 讗讜 拽讚讜砖讬谉 讜讞诇讬爪转 讛讬讘诐 砖谞注砖讜  诪讬讚, 讜讻谉 讘谞转讬谞转 诪诪讜谉 砖讛讜讗 谞讬转谉 诪讬讚 讻讙讜谉 砖讗诪专 讗讚诐 诇讞讘专讜 讛讬诇讱 诪谞讛 讝讛  讜讬讛讬讛 诇讱 讗诐 诇讗 讘讗转讬 诪讻讗谉 讜注讚 讬讜诐 驻诇讜谞讬, 讗诐 诇讗 讻驻诇 转谞讗讜 讗讜 诇讗 讚拽讚拽  讘注谞讬讬谞讬 讛转谞讗讬诐 讗讬谞讜 转谞讗讬, 讜诪讻诇 诪拽讜诐 讗诐 诇讗 谞注砖讛 砖讜诐 诪注砖讛, 讻讙讜谉 讝讛 砖讗诪专  转谞讜 诇驻诇讜谞讬 诪讗转讬诐 讝讜讝 讗诐 讬拽讞 讘转讬, 诇讬转 讚讬谉 讜诇讬转 讚讬讬谉 砖讗诐 诇讗 讬拽讞 诇讗  讬讟讜诇.
讜讛讗 讚讗诪专 专讘 驻驻讗 讛讻讗 讛讬讬谞讜 讟注诪讗 诇驻讬 砖讛讚讬讘讜专  讛专讗砖讜谉 讛讜讗 注讬拽专, 讻诇讜诪专 转谞讜 诇讜 讜讗诐 讬专爪讛 诇讬拽讞 [讜]讗讞专 讻谉 诇讬砖讗 讛讘转 讬砖讗,  讜讻谉 讘砖讗诪专 诇讬谞住讬讘 讘专转讬 讜讛讘讜 诇讬讛 讛讻讬 拽讗诪专 讬拽讞 讘转讬 讜讗讞专 砖讬砖讗谞讛 讗诐 讬专爪讛  转谞讜 诪讗转讬诐 讝讜讝, 讜讻谉 驻讬专砖 讛专讬"祝 讝"诇 讘驻专拽 诪讬 砖诪转 (讘"讘 拽诪讘, 讘 注"砖) 讜讻谉  注讬拽专, 讜讛讬讬谞讜 砖讛讘讬讗讜讛 讻讗谉 讘砖诪讜注讛 讝讜 诇驻讬 砖讛讜讗 讚讜诪讛 [诇诪讛] 砖砖讗诇 专"诇 诪专'  讬讜讞谞谉 讛讗讜诪专 讛专讬 注诇讬 (讜讗爪讗 讘讛讬专讬) [转讜讚讛 讜讗爪讗 讘讛 讬讚讬] 讞讙讬讙讛 讛专讬谞讬 谞讝讬专  讜讗讙诇讞 诪诪注讜转 诪注砖专 砖谞讬.
讜讛专诪讘"谉 讝"诇 讛讘讬讗 专讗讬讛 诇讚讘专讬  讛专讗讘"讚 诪讛讗 讚讙专住讬谞谉 讘讬专讜砖诇诪讬 讘拽讬讚讜砖讬谉 驻专拽 讛讗讜诪专 (讛"讙), 讚转谞讬 讛讗讜诪专 诇讗砖讛  讛专讬 讗转 诪拽讜讚砖转 诇讬 注诇 诪谞转 砖讬专讚讜 讙砖诪讬诐 [讬专讚讜 讙砖诪讬诐] 诪拽讜讚砖转 讜讗诐 诇讗讜 讗讬谞讛  诪拽讜讚砖转 专' 诪讗讬专 讗讜诪专 讘讬谉 讬专讚讜 讜讘讬谉 诇讗 讬专讚讜 诪拽讜讚砖转 注讚 砖讬讻驻讜诇 转谞讗讜, 讛讻诇  诪讜讚讬诐 砖讗诐 讗诪专 诇讗讞专 砖讬专讚讜 讙砖诪讬诐 讬专讚讜 讙砖诪讬诐 诪拽讜讚砖转 讜讗诐 诇讗讜 讗讬谞讛 诪拽讜讚砖转,  专' 讞讙讬 讘注讬 拽讜诪讬 专' 讬讜住讬 讜讛谉 讗诐 诇讗 讻诇讗讞专 讛讜讗 讗诪专 诇讬讛 砖谞讬讬讗 讛讗 砖讛讬转讛  讛讗专抓 诇驻谞讬讛诐 讜讛讜讗 诪讘拽砖 诇讛讜爪讬讗讛 诪讬讚诐. 讜驻讬专砖讜 讚讘讬专讜砖诇诪讬 住讘讜专讬谉 讘讗讜诪专 诇讗砖讛  讛专讬 讗转 诪拽讜讚砖转 诇讗讞专 砖讬专讚讜 讙砖诪讬诐 砖讗讬谞讜 爪专讬讱 诇讻驻讜诇 转谞讗讜 诇驻讬 砖诇讗 讞诇讜  讛拽讚讜砖讬谉 注讻砖讬讜 讜讻讗诇讜 诇讗 谞注砖讛 讘讜 砖讜诐 诪注砖讛, 讜讛拽砖讜 讜讛讗 砖诇 转谞讗讬 讘谞讬 讙讚 讜讘谞讬  专讗讜讘谉 讚讻转讬讘 讗诐 讬注讘专讜 诇讗讜 (讘)[讻]诇讗讞专 讛讜讗 讜讗祝 注诇 驻讬 讻谉 讛讜爪专讱 讛讻转讜讘 诇讻驻讜诇  转谞讗讜 讜转讬专抓 砖讗谞讬 讛转诐 砖讛讬转讛 讛讗专抓 诇驻谞讬讛诐 讜讛诐 诪讞讝讬拽讬诐 讘讛 诪注讻砖讬讜 诇驻讬讻讱 讻驻诇  诪砖讛 专讘讬谞讜 注诇讬讜 讛砖诇讜诐 讛转谞讗讬 砖讗诐 (讻谉) 诇讗 讬拽讬讬诪讜 砖讬讟诇讜 讛谞讞诇讛 诪讬讚诐, 讗诇诪讗  诪砖诪注 诪讛讻讗 讚讻诇 砖诇讗 讛讜讞讝拽讛 诪转谞讛 讘讬讚讜 讛专讬 讗诐 讻诇讗讞专 讜讗讬谞讜 爪专讬讱 诇讻驻讜诇 转谞讗讜  讜讗驻讬诇讜 诇专' 诪讗讬专 讜讛讜讗 讛讚讬谉 诇讻诇 砖讗专讬 讞讜诪专讬 讛转谞讗讬诐.



讗诪专讜 诇讜 诪讛 讟讬讘讛 砖诇 讘讛诪讛 讝讜. 讗讘诇 注诇 讛住诪讬讻讛 诇讗 讗诪专讜 诇讜 讚讘专 诪驻谞讬  砖注讚讬讬谉 诇讗 讛讬讛 住讜诪讱, 讗讘诇 讘讗讜转讜 诪注砖讛 讚讘住诪讜讱 讚讗诪专 诇讜 诪讛 讝讜 住诪讬讻讛 诪驻谞讬  砖专讗讛 讗讜转讜 住讜诪讱, 讜讛讬讬谞讜 讚讛讻讗 讙专住讬谞谉 诇住诪讜讱 讜讘讗讬讚讱 讙专住讬谞谉  讜住诪讱.





讛诪讗讬专讬

诪讬 砖爪讜讛 诪讞诪转 诪讬转讛 讜讗诪专 转谞讜 诪谞讛 诇驻诇讜谞讬 讗诐 讬砖讗 讗转 讘转讬 讗讜 注诇 诪谞转 砖讬砖讗 讗转 讘转讬 讗讬谉 谞讜转谞讬谉 诇讜 讗转 讛诪谞讛 注讚 砖讬砖讗谞讛 讗讘诇 讗诐 讗诪专 转谞讜 诪谞讛 诇驻诇讜谞讬 讜讬砖讗 讗转 讘转讜 讛专讬 谞转谉 诇讜 砖转讬 诪转谞讜转 讜讻诇 讛谞讜转谉 诇讗讞专 砖转讬 诪转谞讜转 讜讛讜讗 讗讬谞讜 专讜爪讛 讗诇讗 讘讗讞转 讛专砖讜转 讘讬讚讜 讜讛讬诇讻讱 谞讜转谞讬谉 诇讜 讗转 讛诪谞讛 讜讛讘转 讗诐 专讜爪讛 诇讬砖讗 讬砖讗 讜讗诐 诇讗讜 诇讗 讬砖讗 讜诪"诪 讗诐 讛拽讚讬诐 谞砖讜讗讬 讛讘转 讜讗诪专 讬砖讗 驻诇讜谞讬 讗转 讘转讬 讜转谞讜 诇讜 诪谞讛 讗讬谉 谞讜转谞讬谉 诇讜 讗转 讛诪谞讛 注讚 砖讬砖讗 砖诪讗讞专 砖讛拽讚讬诐 谞砖讜讗讬 讛讘转 注砖讗谉 讻转谞讗讬 诇诪转谞讛 讗讞专讜谞讛 讛讜讗讬诇 讜讛拽讚讬诐 讗转 砖讛讜讗 诪驻拽驻拽 讘讛 讗诐 讬拽讘诇谞讛 讗诐 诇讗讜 讜讻谉 谞专讗讛 诇讬 讘讻诇 诪讬 砖谞讜转谉 诇讞讘讬专讜 砖转讬 诪转谞讜转 讜诪驻拽驻拽 讘讗讞转 诪讛谉 讗诐 讝讻讜转 讛讜讗 诇诪拽讘诇 讗诐 讞讜讘讛 讜讬砖 讝讻讜转 讗爪诇 讛谞讜转谉 讘拽讘诇转讛 讜讘专讜专 诇讜 讘讗讞专转 砖讛讜讗 讝讻讜转 诇诪拽讘诇 砖讗诐 讛拽讚讬诐 讗转 砖讛讜讗 讘专讜专 诇讝讻讜转 讜讗讞"讻 诪讝讻讬专 讗转 砖讛讜讗 诪驻拽驻拽 讘讜 讜讚讗讬 讗讜转讜 讚讘专 砖讛讜讗 讘专讜专 诇讜 诇讝讻讜转 讛讜讗 谞讜转谉 诇讜 讘诇讗 砖讜诐 驻拽驻讜拽 讜讛讗讞专转 谞讜转谉 诇讜 讗诐 讛诇讛 专讜爪讛 讘讛 讜讗诐 讛讝讻讬专 诇讜 转讞诇讛 讗转 砖讛讜讗 诪驻拽驻拽 讘讛 讗讜诪讚讬谉 讚注转讜 砖诇讗 谞转谉 诇讜 讗转 讛讘专讜专 讗讗"讻 诪拽讘诇 讗转 讛诪住讜驻拽 讛讜讗讬诇 讜讬砖 讘拽讘诇转 讛诪住讜驻拽 讝讻讜转 讗爪诇 讛谞讜转谉:



讬"诪 砖诪讜注讛 讝讜 诪爪讚 转驻讜砖 诇砖讜谉 专讗砖讜谉 讜讗讬谉 谞专讗讛 诇讬 诪驻谞讬 砖讗讬谉 讚讬谉 转驻讜砖 诇砖讜谉 专讗砖讜谉 谞讗诪专 讗诇讗 讘砖转讬 诇砖讜谞讜转 砖讛讗讞讚 诪转谞讙讚 诇讞讘专讜 讜讗祝 讘讝讜 讗讬谉 讛讚讘专 诪讜讞诇讟 诇注谞讬谉 驻住拽 砖谞讗诪专 讘讜 转驻讜砖 诇砖讜谉 专讗砖讜谉 讗诇讗 住驻拽讗 讛讜讗 讜讛诇讱 讗讞专 驻讞讜转 砖讘诇砖讜谞讜转 讻诪讜 砖讘讬讗专谞讜 讚讬谞讬谉 讘诪爪讬注讗 讜讘讘转专讗:



讜讬砖 诪转讙诇讙诇讬谉 讘讛 诪讚讬谉 诪注砖讛 拽讜讚诐 诇转谞讗讬 讜转谞讗讬 拽讜讚诐 诇诪注砖讛 讜讛讜讗 砖讬讚讜注 讘讚讬谞讬 讛转谞讗讬诐 砖爪专讬讱 诇讛讬讜转 转谞讗讬 拽讜讚诐 诇诪注砖讛 讜讻砖讗诪专 讛讘讜 讜诇讬谞住讬讘 讛专讬 诪注砖讛 拽讜讚诐 讜讛诪注砖讛 拽讬讬诐 讜讛转谞讗讬 讘讟诇 讜诇讚注转 讝讛 讗诇讜 讗诪专 讛讘讜 诇讬讛 讗讬 谞住讬讘 讗祝 讘讝讜 讛讚讬谉 讗专讘注 诪讗讛 砖拽讬诇 讘专转讗 讗讬 讘注讬 谞住讬讘 讜讻讜' 讗讗"讻 讘注诇 诪谞转 讜讻讘专 讘讬讗专谞讜 讘诪拽讜诪讜 诇砖讟转 讙讚讜诇讬 讛驻讜住拽讬诐 砖讗讬谉 讚讬谞讬 讛转谞讗讬 讗诪讜专讬诐 讗诇讗 讘讙讬讟讬谉 讜拽讚讜砖讬谉 砖讛专讬 讘讚讬谞讬 诪诪讜谞讜转 讗祝 讗讜诪讚谞讗 诪驻拽注转 讻诇 砖讻谉 转谞讗讬 讗注"驻 砖讗讬谞讜 讻讛诇讻转讜 讜讗注"驻 砖讻诇诐 诪转谞讗讬 讘谞讬 讙讚 讜讘谞讬 专讗讜讘谉 诇诪讚谞讜 讜讛专讬 讝讛 转谞讗讬 诪诪讜谉 诪"诪 讘讝讜 诇讗 讛讬转讛 讛讗专抓 诪讜讞讝拽转 讘讬讚诐 讜讗讬谞讜 讚讜诪讛 诇讚讘专讬诐 讛诪讜讞讝拽讬诐 讗诇讗 砖诪"诪 讛诐 诪砖讬讘讬诐 砖讛讗讜诪讚谞讗 专讗讜讬讛 诇讛驻拽讬注 讬讜转专 诪谉 讛转谞讗讬 讛注砖讜讬 砖诇讗 讻讛诇讻转讜 诪"诪 诇讚注转诐 讗祝 讗转讛 爪专讬讱 诇驻专砖 讗转 讝讜 讘转谞讗讬 讻驻讜诇 讗诇讗 砖讗驻砖专 诇驻专砖讛 讘注诇 诪谞转 讜讻诇 砖讬砖 讘讛 拽谞讬谉 讛专讬 讛讜讗 讻诪注讻砖讜 讜讻讚转谞谉 讛讻讜转讘 谞讻住讬讜 诇讘谞讬讜 诇讗讞专 诪讜转讜 爪专讬讱 砖讬讻转讜讘 诪讛讬讜诐 讜诇讗讞专 诪讬转讛 讜讗诪专讜 砖诐 讜讘讛拽谞讗讛 讗讬谞讜 爪专讬讱 砖讻诇 拽谞讬谉 讻讗讜诪专 诪注讻砖讜 讛讜讗 讜讻谉 讻转讘讜讛 讙讚讜诇讬 讛诪驻专砖讬诐:



讜注讜讚 专讗讬转讬 诇讛诐 砖讻转讘讜 注诇 诪讛 砖讬讜爪讗 诪讚讘专讬讛诐 砖诇 讗诇讜 讛讘讗讬诐 讘讝讜 诪讚讬谉 诪注砖讛 拽讜讚诐 诇转谞讗讬 讚讗驻讬诇讜 讗诐 讗诪专 转谞讜 诇讜 讗专讘注 诪讗讜转 讝讜讝 讗讬 谞住讬讘 砖谞讜讟诇 讛讗专讘注 诪讗讜转 讜讛讘转 讗诐 讬专爪讛 谞讜砖讗 讜讗诐 诇讗讜 诇讗讜 砖讗讬 讗驻砖专 诇讜诪专 讻谉 讜谞住讞 讚讘专讬讛诐 讛讜讗 砖讻诇 诪讛 砖讗诪专讜 讞讻诪讬诐 讘转谞讗讬 讻驻讜诇 讜转谞讗讬 拽讜讚诐 诇诪注砖讛 讜讛谉 拽讜讚诐 诇诇讗讜 讜转谞讗讬 讘讚讘专 讗讞讚 讜诪注砖讛 讘讚讘专 讗讞专 讜诪注砖讛 砖讗驻砖专 诇拽讬讬诐 注诇 讬讚讬 砖诇讬讞 讚讜拽讗 讻砖讛诪注砖讛 谞注砖讛 诪讬讚 讻注讬谉 谞转讬谞转 讙讟 讜讞诇讬爪讛 砖讗讬谉 讛转谞讗讬 诪讘讟诇 讛讙讟 诇诪驻专注 讗诇讗 讗诐 讻谉 谞注砖讛 讻专讗讜讬 讜讘讞讝讜拽 讻注讬谉 转谞讗讬 讘谞讬 讙讚 讜讘谞讬 专讗讜讘谉 砖讛讬讜 诪讘拽砖讬诐 诪诪砖讛 砖讬转谉 诇讛诐 谞讞诇转诐 诪讬讚 讜注诇 讝讛 讛讜爪专讱 诇讻驻讜诇 讛转谞讗讬 砖讗诐 诇讗 讬拽讬讬诪讜讛讜 讬讟诇讜 讗讜转讛 谞讞诇讛 诪讛诐 讜讻谉 讚拽讚拽 讘转谞讗讬 拽讜讚诐 诇诪注砖讛 砖讛讜讗 讞讝拽 讛转谞讗讬 讜讘讛谉 拽讜讚诐 诇诇讗讜 讛讜讗讬诇 讜讛诪注砖讛 谞注砖讛 诪讬讚 讜讗诐 拽讚诐 讛诇讗讜 讗讬谉 讘讜 讻讞 诇注拽讜专 讛诪注砖讛 讜讻谉 转谞讗讬 讘讚讘专 讗讞讚 讜诪注砖讛 讘讚讘专 讗讞专 砖讻讬讜谉 砖讛诪注砖讛 谞注砖讛 诪讬讚 讗讬讱 讬转谞讛 注诇讬讜 诪讙讜驻讜 诇住转专讜 讻讙讜谉 注诇 诪谞转 砖转讞讝讬专讬 诇讬 讗转 讛谞讬讬专 诪注转讛 讻诇 讛转谞讗讬诐 砖讘讗讬诐 诇注拽讜专 讗转 (讛转谞讗讬) [讛诪注砖讛] 讘拽讚讜砖讬谉 讜讙讬讟讬谉 砖讛诪注砖讛 谞注砖讛 诪讬讚 讜讻谉 讘谞转讬谞转 诪诪讜谉 砖讛讜讗 谞转谉 诪讬讚 讗诐 讗诪专 讛讬 诇讱 诪谞讛 讝讛 讜讬讛讗 砖诇讱 讗诐 转注砖讛 讻讱 讜讻讱 讗诐 诇讗 讻驻诇 转谞讗讜 讗讜 诇讗 讚拽讚拽 讘讚讬谞讬 讛转谞讗讬 讗讬谞讜 转谞讗讬 讙诐 讬砖 诇讜诪专 注讜讚 注诇 诪转谞讛 讝讜 砖讗讬谞讛 讻讞诇讬爪讛 讜讙讟 讜拽讚讜砖讬谉 诇驻讬 砖讗诇讜 谞转讬谞转诐 讝讜 讛讬讗 注砖讬讬转诐 讗讘诇 诪住讬专转 讛诪谞讛 诇讬讚讜 砖诇 讝讛 讻讬讜谉 砖注诇 转谞讗讬 谞诪住专 诇讜 讗讬谞讜 讗诇讗 驻拽讚讜谉 讘注诇诪讗 讜讻诇 讛讬讻讗 讚讗讬转讬讛 讘专砖讜转讗 讚诪专讬讛 讗讬转讬讛 讜讗诐 转讗诪专 讜讛专讬 转谞讗讬 讘谞讬 讙讚 讜讘谞讬 专讗讜讘谉 讻讱 讛讬讛 讗讬谞讜 讚讜诪讛 砖讛专讬 讛诐 讝讻讜 讘讛 讜讘转讜专转 谞讞诇讛 讜讘讬专讬讚转诐 诇谞讞诇讛 谞讙诪专讛 讛注砖讬讬讛 讗讘诇 讚讘专 砖诇讗 谞注砖讛 讘讜 砖讜诐 诪注砖讛 讻讙讜谉 讝讛 砖讗诪专 转谞讜 讻讱 诇驻诇讜谞讬 讗诐 讬砖讗 讗转 讘转讬 诇讬转 讚讬谉 讜诇讬转 讚讬讬谉 砖讗诐 诇讗 讬砖讗 诇讗 讬讟讜诇 讜讟注诐 讛诪注砖讛 砖讛讜讝讻专 讗讬谞讜 讗诇讗 讻注谞讬谉 专讗砖讜谉 讜诪"诪 讚讘专讬诐 讗诇讜 诇驻讬专讜砖谞讜 讗讬谞诐 转诇讜讬诐 讘讚讘专 讝讛 讗诇讗 注诇 讛讚专讱 砖驻讬专砖谞讜 转讞诇讛 讜讻谉 讻转讘讜讛 讙讚讜诇讬 讛驻讜住拽讬诐 讘转砖讬注讬 砖诇 讘转专讗 讗诇讗 砖讛讜住驻谞讜 注诇 讚讘专讬讛诐 讻诪讜 砖讻转讘谞讜 讜讚讬谞讬 讛转谞讗讬 讻讘专 讘讬讗专谞讜 讘诪拽讜诪诐 讘讻讚讬 讛爪讜专讱:



讗注"驻 砖诇讗 谞转驻专砖讛 讘转讜专讛 住诪讬讻讛 诇注讜诇讛 讜砖诇诪讬诐 讗诇讗 讘注讜诇转 谞讚讘讛 讜讘砖诇诪讬 谞讚讘讛 讗谞讜 讚谞讬谉 讗讜转讛 讗祝 讘注讜诇转 讞讜讘讛 诪住诪讱 讛诪拽专讗讜转 讜讻谉 讗谞讜 讚谞讬谉 讗讜转讛 讘诪讚转 诪讛 诪爪讬谞讜 讘砖诇诪讬 讞讜讘讛:



诇注讜诇诐 讬谞讬讞 讗讚诐 诪拽讜诐 诇砖诇讜诐 讜讗驻讬诇讜 讘诪拽讜诐 砖爪专讬讱 诇讜 诇砖谞讜转 讬砖谞讛 讜诇讗 住讜祝 讚讘专 讘诪讛 砖讗讬谞讜 注砖讜讬 诇注诇讜转 讜诪"诪 诇讻砖讬转讙诇讛 讬讛讗 讛讚讘专 谞讻专 砖诪驻谞讬 讛砖诇讜诐 砖谞讛 诪注砖讛 讘讛诇诇 讛讝拽谉 砖讛讘讬讗 注讜诇转讜 诇住诪讜讱 讜讞讘专讜 注诇讬讜 讘讬转 砖诪讗讬 讜讗诪专讜 诪讛 讟讬讘讛 砖诇 讝讜 讜讻砖专讗讛 砖诇拽谞转专 讛谉 讘讗讬谉 讗诪专 诇讛谉 谞拽讘讛 讛讬讗 讜诇讝讘讞讬 砖诇诪讬诐 讛讘讗转讬讛 讜讗诐 注诇 讻诇 驻谞讬诐 讗讬谞讜 专讜爪讛 诇砖谞讜转 诇讗 讬讜住讬祝 注诇 讚讘专讬 讛诪转讞讬诇 讗诇讗 讬注谞谞讜 讘诪诇讜转 拽爪专讜转 注诇 讛讚专讱 砖讛转讞讬诇 讛诪讞专讞专 诪注砖讛 讘转诇诪讬讚 讗讞讚 诪转诇诪讬讚讬 讛诇诇 砖讛讘讬讗 注讜诇转讜 诇住诪讬讻讛 诪爪讗讜 转诇诪讬讚 讗讞讚 诪转诇诪讬讚讬 砖诪讗讬 讗诪专 诇讜 诪讛 讝讜 住诪讬讻讛 讗诪专 诇讜 诪讛 讝讜 砖转讬拽讛 讻诇讜诪专 诪讛 讗转讛 住讘讜专 砖讗谞讬 爪专讬讱 诇砖转讜拽 诪爪讚 砖讗讬谉 讘讬讚讬 诇讛砖讬讘 讬砖 讘讬讚讬 讗诇讗 砖讗谞讬 诪谞讬讞 诪拽讜诐 诇砖诇讜诐 讜讗诪专讜 注诇 讝讛 讚专讱 讛注专讛 讛讗讬 爪讜专讘讗 诪专讘谞谉 诇讗 诇讬讛讚专 诇讞讘专讬讛 诪讬诇转讗 讟驻讬 诪诪讗讬 讚讗诪专 诇讬讛 讗讬讛讜 讜讻谉 讻诇 讻讬讜爪讗 讘讝讛:





砖讬讟讛 诪拽讜讘爪转

讛讛讜讗 讙讘专讗. 驻讬专砖 专砖"讬 讝"诇 讜诪爪讜讛 诪讞诪转 诪讬转讛 讛讬讛.  


讗诪专 专讘 驻驻讗 讗专讘注 诪讗讛 讝讜讝讬 砖拽讬诇 讜讻讜'. 讬砖 诪驻专砖讬诐 诪砖讜诐 讚讛讜讬 讛诪注砖讛 讚讛讬讬谞讜 谞转讬谞转 讛诪注讜转 拽讜讚诐 讛转谞讗讬 讚讛讬讬谞讜 讛谞砖讜讗讬谉 讜讗谞谉 讘注讬谞谉 转谞讗讬 拽讜讚诐 讛诪注砖讛 讻讚讬诇驻讬谞谉 诪讘谞讬 讙讚 讜讘谞讬 专讗讜讘谉. 讜诇讗 谞讛讬专 讚讛讗 拽讬讬诪讗 诇谉 讻专讘谞谉 讚诇讗 讘注讬谞谉 讚拽讚讜拽讬 转谞讗讬谉 讚讘谞讬 讙讚 讜讘谞讬 专讗讜讘谉 讜诇讗 诪讜拽诪讬谞谉 讛讗 讚专讘 驻驻讗 讻专' 诪讗讬专 讚诇讬转 讛诇讻转讗 讻讜转讬讛. 讜注讜讚 讚砖讻讬讘 诪专注 讗讜 诪爪讜讛 诪讞诪转 诪讬转讛 讻讜诇讬 注诇诪讗 诪讜讚讜 讚诇讗 讘注讬 转谞讗讬 讻驻讜诇 讜讚拽讚讜拽讬 转谞讗讬谉 讻讚讬 砖诇讗 转讟专祝 讚注转讜 注诇讬讜 讚讛讗 诪拽讬诇讬谉 注诇讬讛 讚诪拽谞讛 讘讗诪讬专讛 讘注诇诪讗. 讜讛专讗"讛 驻讬专砖 讚讛讻讗 转专讬 诪讬诇讬 拽讗诪专 讚讻砖讛拽讚讬诐 诪转谞讜转 讛诪注讜转 诇谞砖讜讗讬 讘转讜 讙诇讛 讚注转讜 砖诇讗 转诇讛 讝讛 讘讝讛. 讗讘诇 讻砖讛拽讚讬诐 谞砖讜讗讬 讘转讜 讜讚讗讬 讙诇讛 讚注转讜 讚讘转讜专转 谞讚讜谞讬讗 谞转谉 诇讜 讛诪注讜转 讜讻谉 讻诇 讻讬讜爪讗 讘讝讛. 


讚讗诪专 诇讱 诪谞讬 讘讬转 砖诪讗讬 讛讬讗. 驻讬专讜砖 讚讗诪专讬 讘诪转谞讬转讬谉 诪讘讬讗讬谉 砖诇诪讬诐 砖诇 讬讜诐 讟讜讘 砖讛诐 讞讜讘讛 讜讗讬谉 住讜诪讻讬谉 注诇讬讛诐. 讜讗诪专讜 讘转讜住' 讚诇讗讜 讚讜拽讗 讘讬讜诐 讟讜讘 讚讗驻讬诇讜 讘讞讜诇 谞诪讬 诇讘讬转 砖诪讗讬 讗讬谉 住讜诪讻讬谉. 讜讛讗 讚驻诇讬讙讬 讘讬讜诐 讟讜讘 诇讛讜讚讬注讱 讻讞谉 讚讘讬转 讛诇诇 讚讗驻讬诇讜 讘讬讜诐 讟讜讘 住讘专讬 讘讬转 讛诇诇 讚住讜诪讻讬谉. 讗讘诇 专砖"讬 砖驻讬专砖 讘诪转谞讬转讬谉 讚讗讬谉 住讜诪讻讬谉 诇讘讬转 砖诪讗讬 诪砖讜诐 砖讘讜转 讚诪砖诪注 讚讗讬诇讜 讘讞讜诇 住讜诪讻讬谉 驻讬专砖 讝"诇 讻谉 讗诇讬讘讗 讚诪讗谉 讚讗诪专 讚讘讬转 砖诪讗讬 讬诇驻讬 砖诇诪讬 讞讜讘讛 诪砖诇诪讬 谞讚讘讛. 


讚讬诇诪讗 诪注讜诇转 讞讜讘讛 讙诪专讬. 讜拽砖讬讗 诇讬 讻讬讜谉 讚砖诇诪讬 讞讜讘讛 讙诪专讬 诪注讜诇转 讞讜讘讛 讜注讜诇转 讞讜讘讛 诪注讜诇讛 谞讚讘讛 讛讜讛 诇讬讛 诇诪讚 诪诇诪讚 讜讗讬谉 诇诪讚讬谉 讘拽讚砖讬诐 诇诪讚 诪诇诪讚. 转讬专抓 讛专讬讟讘"讗 讚讻讬讜谉 讚讻转讬讘 讘注讜诇转 讞讜讘讛 讻诪砖驻讟 讛专讬 讛讜讗 讻讗诇讜 谞讻转讘讜 讛诇讻讜转讬讜 讘讛 讘驻讬专讜砖 讜讻讗诇讜 讻转讬讘讗 住诪讬讻讛 讘讛 讘讛讚讬讗. 


讜住讘专讬 讘讬转 砖诪讗讬 砖诇诪讬 讞讜讘讛 诇讗 讘注讜 住诪讬讻讛. 驻讬专讜砖 讚讛讜讗 讛讚讬谉 讚讛讜讛 诪爪讬 诇诪驻专讱 诪讘专讬讬转讗 讚诇注讬诇 砖诇诪讬诐 讛讘讗讬诐 讘讬讜诐 讟讜讘 住讜诪讱 注诇讬讛诐 诪注专讘 讬讜诐 讟讜讘 讜砖讜讞讟谉 讘讬讜诐 讟讜讘. 讘转讜住'.





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讚诇诪讗 诪注讜诇转 讞讜讘讛 讙诪讬专讬 讜讗"转 讻讜' 讜讛讻讬 拽讗诪专 讗转"诇 讞讜讝专讬谉 讜诪诇诪讚讬谉 讘讘谞讬谉 讗讘 讚讘专 讛诇诪讚 讘讛讬拽砖 讻讜' 注讻"诇 讻爪"诇:





讞讻诪转 砖诇诪讛

讙诪' 讗诇讗 讗转讬讗 诪讘讬谞讬讗 谞诪讞拽 讗诇讗:


专砖"讬 讘讚"讛 谞讚讜专 注诇 讻讜' 讞讙讬讙讛 讛住"讚:


讘讚"讛 诪砖诪讬讛 讻讜' 转讜讚讛 讜讗爪讗 讘讛 讻讜' 讻爪"诇:


讘讚"讛 讗"诇 讘"砖 讻讜' 谞诪讞拽 讗诪专 诇讛诐 讜爪"诇 讘讬转 砖诪讗讬 讻讜':


讘讚"讛 讗转讬讗 诪讘讬谞讬讗 讻讜' 讜诪注讜诇转 讞讜讘讛 讘诪讛 诪爪讬谞讜 讻讜' 讬讟注谞讜 住诪讬讻讛 讜讻讬 驻专讻转 诪讛 诇注讜诇转 讻讜' 讻爪"诇:


转讜住' 讘讚"讛 诇诪讚 注诇 讻讜' 讛砖讜讛 诇砖谞讬讛诐 讛讜讗讬诇 讻讜' 讻爪"诇:


讘讚"讛 讚诇讗 讙诪专讬 讻讜' 诪砖诪注 讚讘讛讻讬 驻诇讬讙讬 讻讜'. 谞"讘 驻讬' 讘转讻祝 驻诇讬讙讬 讜讛讬讬谞讜 诪砖讜诐 砖讘讜转 讬"讟 讗讘诇 诪讗谉 讚驻讬专砖 讗讬谉 讟注讜谞讬谉 住诪讬讻讛 讗"讻 讛住诪讬讻讛 讗住讜专讛 讗祝 讘诇讗 讬"讟 (讗祝) 诪砖讜诐 注讘讜讚讛 讘拽讚砖讬诐 讜讚讜"拽:





诪讛专"诐 砖讬祝

讙诪专讗 讻砖讻砖 诇讛诐 讘讝谞讘讜 讻爪"诇:


讘转讜住' 讘讚"讛 讚诇讗 讙诪专讬. 注"砖 讘讞讙讬讙讛 诇专"讬:





专砖"砖

讙诪专讗 讗诇讗 讗转讬讗 诪讘讬谞讬讬讗. 专砖"诇 诪讞拽 诪诇转 讗诇讗 讜讬砖 诇拽讬讬诪讜 注"驻 诪砖"讻 讛转讜住' 讘砖讘转 (谞讝 住注"讗) 注"砖:



砖诐 转"专 诪注砖讛 讘讛诇诇 讛讝拽谉 讻讜'. 讘爪讬讜谉 讛讙专讬"驻 爪"诇 转讜住驻转讗 讚讞讙讬讙讛 驻"讘:



专砖"讬 讚"讛 讘"砖 讛讬讗 讛诇讻讱 诇讗 讚讞讬 住诪讬讻讛 讚讬讚讛讜 讬讜"讟. 注讬' 讙讛"砖 讜讻讘专 拽讚诪讜 讘讝讛 讛砖注讛"诪 讘驻"讙 诪讛诇' 诪注讛"拽 讜注"砖 讙诐 讬砖讜讘 谞讻讜谉 讜讛讙讛"砖 讛讘讬讗 讚讘专讬讜 讚砖诐 讘驻住讞讬诐 (驻讟) 讘注讬专讜讘讬谉 (谞) 讜驻讛 砖讻讞讜:



转讚"讛 谞讝讬专. 讜讻谉 讘谞讝讬专. 谞"诇 讚诪"诪 注讜诇转 讛谞讝讬专 讗讬谞讜 专砖讗讬 诇讛讘讬讗 诪诪注讜转 诪注"砖 讻讚诪讬讬转讬 讛转讜住' 专讬砖 诪谞讞讜转 诪谉 讛住驻专讬 讚诪诪注讟 注讜诇讜转 诪砖讜诐 讚讻转讬讘 讜讗讻诇转:



转讚"讛 诇诪讚 讜转讬诪讛 讚讗诪专 讛转诐 讜讻讜'. 讛讜讗 讘诪谞讞讜转 (爪讘):





讛讙讛讜转 讬注讘"抓

讙诪' 砖讛讬讛 讬讜讚注 砖讛诇讻讛 讻讘状讛 讜砖诇讞 讜讛讘讬讗 讻讜壮. 谞"讘 谞专讗讛 砖讘专砖讜转 讛诇诇 注砖讛 讝讗转. 讗诐 诪专讜讘 注谞讜讛 砖讛讬转讛 讘讜 诇讗 注砖讛 讻谉 讘注爪诪讜. 讗讜 砖诪讗 诪讞诪转 讙讚讜诇转 谞砖讬讗讜转讜 注砖讛 注"讬 砖诇讜讞讜:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 专讘 驻驻讗 讗专讘注 诪讗讛 砖拽讬诇. 注讬' 谞讚专讬诐 诪讞 注"讗 讘专"谉 讚"讛 诇讗 砖谞讜:


讙诪' 讗诪专 专讘 驻驻讗 讗专讘注 诪讗讛 砖拽讬诇. 注讬' 谞讚专讬诐 诪讞 注"讗 讘专"谉 讚"讛 诇讗 砖谞讜:





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 讘讬转 砖诪讗讬 讛讬讗 讻讜' 讛诇讻讱 诇讗 讚讞讬讗 讻讜' [讗讘"讛 注讬讬谉 诪"砖 诇拽诪谉 讘诪住讻转 讞讙讬讙讛 讚祝 讬"讝]:





讞讬讚讜砖讬 讞转"住

讛讛讜讗 讚讗诪专 讛讘讜 诇讬' 转' 讝讜讝讬 诇驻诇谞讬' 讜讻讜' 讬砖 讻讗谉 讙' 砖讬讟讜转. 诇专砖"讬 讜转讜住' 讻驻讬 诪讛 砖讛讘讬谉 转讛"讚 住住"讬 砖"谞 讟注诪讗 诪砖讜诐 转驻讜住 诇砖讜谉 专讗砖讜谉 驻讬' 砖诪转讞诇讛 讗诪专 住转诐 讛讘讜 诇讬' 讜砖讜讘 讛讜住讬祝 转谞讗讬 讚讘专转讬'. 讜讻讬讜谉 砖诪转讞诇讛 诇讗 注诇讛 讚注转讜 注诇 转谞讗讬 转驻讜住 诇砖讜谉 专讗砖讜谉 讜讬拽讞 讘诇讬 讝讜讝讬 讘转讜 讜诪砖讜"讛 讗讬 讛讬驻讜讱 讜讗诪专 诇讬谞住讜讘 诇讘专转讬 转讞诇讛 诇讗 讬拽讞 转' 讝讜讝讬. 讗诇讗 砖讛拽砖讛 注诇 砖讟讛 讝讜 讛讗 砖讻"诪 诪爪讗 讛讚专 讘讬' 讻诇 砖注讛 讜讗讬讱 砖讬讬讱 转驻讜住 诇砖讜谉 专讗砖讜谉. 砖讬讟讛 讘' 讛讬讗 砖讬讟转 讛专讬"祝 驻' 诪讬 砖诪转 讚讘' 讚讘专讬诐 谞驻专讚讬' 讛诐 讜讗讬谉 诇讛诐 砖讬讬讻讜转 讝讛 诇讝讛 注"讻 讚' 诪讗讛 讝讜讝讬 砖拽讜诇 诇注讜诇诐 讜谞住讬讘转 讛讘转 讘专爪讜谞讜 转诇讬' 讜砖讬讟转 讛专讝"讛 讚讛讜讛 转谞讗讬 讙诪讜专 讗诇讗 讻讬讜谉 砖讛拽讚讬诐 诪注砖讛 诇转谞讗讬 诇讗 讛讜讬 讻转谞讗讬 讘谞讬 讙讚 讜讘"专 讜转谞讗讬 讘讟诇 讜诪注砖讛 拽讬讬诐 讜讟注谉 专诪讘"谉 讘砖讻"诪 讗讬谉 诇讚拽讚拽 讘讚拽讚讜拽讬 转谞讗讬 砖诇讗 转讟专讜祝 讚注转讜 注诇讬讜 讜砖讜讘 讛讘讬' 住讘专转 讛专讗讘"讚 讚讻诇 讚诇讬转 诪注砖讛 讻讙讜谉 谞转讬谞转 拽讬讚讜砖讬' 讜讙讬讟讬谉 讜讻讚讜诪讛. 讜诇讬讻讗 专拽 讚讬讘讜专讗 讘注诇诪讗 讻讙讜谉 讛讻讗 砖讗诪专 讛讘讜 转' 讝讜讝讬 讜讬谞住讜讘 诇讘专转讬. 讜诇讬讻讗 砖讜诐 诪注砖讛 诇讗 讘注讬' 讚讬谞讬 转谞讗讬 注"砖. 讜诇讻讗讜专讛 讬砖 诇讛砖讬讘 讚讚讘专讬 砖讻"诪 讻诪住讜专讬' 讜讛"诇 讻诪注砖讛 讘驻讜注诇 讗诇讗 讬"诇 讻诪"砖 专诪讘"谉 讘转讞诇讛 讚讛讗 讻诇 注爪诪讜 诇讗 讗转讗讬谞谉 诇诪讬诪专 砖讬讛讬讛 讚讘专讬讜 讻诪住讜专讬' 讗诇讗 讻讚讬 砖诇讗 转讟专讜祝 讚注转讜 注诇讬讜. 讜讗讬讱 讗"讻 诪讻讞 讝讛 谞讘讜讗 诇讘讟诇 讚讘专讬讜 讜谞讗诪专 讜讛讜讗讬诇 讜讛谉 讻诪住讜专讬' 讘注讬' 讚拽讚讜拽讬 转谞讗讬 讜讻讬讜谉 砖诇讗 讚拽讚拽 讘转谞讗讬 讛转谞讗讬 讘讟诇 讜讛诪注砖讛 拽讬讬诐 讗诐 讻谉 讛专讬 转讟专讜祝 讚注转讜 注诇讬讜:


砖讜讘 讻' 讛专讝"讛 讚注转 讛住讜讘专讬' 讚诇讗 讘注讬' 讚拽讚讜拽 转谞讗讬 讗诇讗 讘讗讬住讜专讗 讚讙讬讟讬谉 讜拽讬讚讜砖讬' 讗讘诇 诇讗 讘诪诪讜谉 砖讛专讬 讗驻讬' 讙诇讜讬 讚注转讗 诪讛谞讬 讜讗讬谉 诇讱 讙诇讜讬 讚注转 讬讜转专 诪讛转谞讛 讘讛讚讬' 讜讗驻讬' 诇讗 讚拽讚拽 讘讚讬谞讬 转谞讗讬 讜讘讗诪转 住讘专讗 讝讜 拽砖讛 诪住"驻 砖讘讜注讜转 讛注讚讜转 讚讗诪专讬' 讘讛讬驻讜讱 讻讬 诇讬转 诇讬' 专"诪 诪讻诇诇 诇讗讜 讗转讛 砖讜诪注 讛谉 讘诪诪讜谞讗 讘讗讬住讜专讗 讗讬转 诇讬' 讜住讜讟讛 (讜讛"讛 讙讬讟讬谉 讜拽讚讜砖讬') 讗讬住讜专讗 讚讗讬转 讘讬' 诪诪讜谞讗 讛讜讗 讜注讜讚 讻' 专诪讘"谉 讘诪诇讞诪讜' 讛讗 讻诇 注讬拽专 转谞讗讬 讗转讬' 诪讘谞讬 讙讚 讜讘"专 讚讛讜讬 诪诪讜谞讗 讜讛拽讜砖讬' 诪讙诇讜讬 讚注转 讘诪诪讜谉 讚诪讛谞讬 讛讬讬谞讜 讚讗诪专讬' 讗谞谉 住讛讚讬 砖专爪讜谞讜 诇讛转谞讜' 转谞讗讬 讘讻诇 讛诇讻讜转讬讜. 讗讘诇 讛讬讻讬 砖讛转谞讛 讘驻讬专讜砖 砖诇讗 讻讛诇讻讛 诪讬讙专注 讙专注 注讬讬' 讘驻谞讬诐 讘诪诇讞诪讜' 讛' 讜讘专砖讘"诐 讘"讘 拽诇"讝 注"讘 讚"讛 讗诐 诇讗讜 讗诇讗 诪讻专讜 讜讻讜' 注"砖 讜注讬讬' 专诪讘"诐 驻"讙 诪讝讻讬' 讜诪转谞讛 讛诇讻讛 讞' 讜专讗讘"讚 砖诐. 讜诇驻注"讚 诇讬讬砖讘 讜诇讜诪专 讗驻讬' 讘驻讬专讜砖 转谞讗讜 砖诇讗 讻讚讬谉 诪"诪 讗讜诪讚谉 讚注转 讛讜讗 砖讝讛 专讜爪讛 诇讛转谞讜转 注诇 讚讘专讬 转讜专讛 讗注驻"讬 砖诪谉 讛转讜专讛 讗讬谞讜 转谞讗讬 砖诪砖讜"讛 讛讜爪专讱 诪砖专注"讛 诇讛转谞讜转 转谞讗讬 讻驻讜诇 诪"诪 讻诇 诪讬 砖专讜爪讛 诇讛转谞讜转 注诇 讚讘专讬 转讜专讛 讘讚讬谞讬 诪诪讜谞讜' 转谞讗讜 拽讬讬诐 讜讬讻讜诇 讗讚诐 诇讜诪专 讻诇 讚讘专讬谞讜 砖讘讬谞讬谞讜 讬讛讬' 拽讬讬诪讬诐 讘诇讬 砖讜诐 讻驻讬诇讜转 讜讗讬 讛讬' 讗讜诪专 讻谉 讘驻讬专讜砖 讛讬' 诪讜注讬诇 讜讛砖转讗 谞诪讬 讚诇讗 讗诪专 讻谉 讘驻讬专讜砖 诪"诪 讗讜诪讚谉 讚注转 讛讜讗 砖讻谉 讚注转讜 诪砖讜"讛 讚讘专讬讜 拽讬讬诪讬'. 讗讱 讘讙讬讟讬谉 讜拽讚讜砖讬谉 讚讘注讬 谞诪讬 转谞讗讬 讻驻讜诇 诪砖讜诐 讚讗讬转 讘讬' 诪诪讜谞讗 讜讻讬讜谉 砖讛讜讗 讗讬住讜专讗 谞诪讬 诇讗 诪讛谞讬 讘讬' 诪转谞讛 注诪"砖 讘转讜专讛 注"讻 讛转谞讗讬 讘讟诇 讜讛诪注砖讛 拽讬讬诐 讜砖"住 住"驻 砖讘讜注讜转 讛注讚讜转 拽讗诪专 住转诐 讚讘诪诪讜谞讗 讗讬转 诇讬' 诇专"诪 转"讻 讚诇专"诪 讚住"诇 讘注诇诪讗 诪转谞讛 注诪"砖 讘转讜专讛 讗驻讬' 讘讚讘专 砖讘诪诪讜谉 转谞讗讜 讘讟诇 讗"讻 诇讗 诪讛谞讬 讗讜诪讚谞讗 讛谞"诇 讘诪诪讜谉 讜讗"砖 讜拽"诇:


转谞讬 转谞讗 拽诪讗 讚专"讬 讜讻讜' 诪谞讬 讘"砖 讚诇讗 讬诇讬祝 讞讜讘讛 诪谞讚讘讛. 讝"诇 转讜专转 讻讛谞讬' 专"驻 讜讬拽专讗 讬讻讜诇 讗讬谉 讟注讜谉 住诪讬讻讛 讗诇讗 注讜诇转 谞讚讘讛. 讞讜讘讛 诪谞讬谉. 讜讚讬谉 讛讜讗. 谞讗诪专 讛讘讗 注讜诇转 谞讚讘讛. 讜谞讗诪专 讛讘讗 注讜诇转 讞讜讘讛 诪讛 注讜诇转 谞讚讘讛 讟注讜谞讬谉 住诪讬讻讛 讗祝 讞讜讘讛 讘注讬 住诪讬讻讛 诇讗 讗诐 讗诪专转 讘注讜诇转 谞讚讘讛 砖讗讬谉 诇讛 讞诇讬驻讬谉 注讜祝 诇驻讜讟专讛 诪谉 讛住诪讬讻讛 转讗诪专 讘注讜诇转 讞讜讘讛 砖讬砖 诇讛 讞诇讜驻讬 注讜祝 驻讜讟专讛 诪谉 讛住诪讬讻讛 讛讜讗讬诇 讜讬砖 诇讛 讞诇讬驻讬 注讜祝 诇驻讜讟专讛 诪谉 讛住诪讬讻讛 诇讗 转讛讬' 讟注讜谉 住诪讬讻讛 转"诇 注诇 专讗砖 讛注讜诇讛 诇讜诪专 讗' 注讜诇转 谞讚讘讛 讜讗' 注讜诇转 讞讜讘讛 讟注讜谉 住诪讬讻' 注"砖 讘讞讜诪砖 专"驻 讜讬拽专讗 讜讘驻' 砖诪讬谞讬 诪讬讬转讜 谞诪讬 讻诪砖驻讟 注讜诇转 谞讚讘讛. 讜谞"诇 讚转专讜讜讬' 爪专讬讻讬 讚讗讬 诪讻诪砖驻讟 讛"讗 转讬谞讞 注讜诇转 讗讛专谉 讚讗讬谉 诇讜 讞诇讬驻讬谉 讘注讜祝 讜讛"讛 谞诪讬 注讜诇转 专讗讬' 讚讗讬谉 诇讜 讞诇讬驻讬谉 讘注讜祝 讟注讜谞讬谉 住诪讬讻讛 讗讘诇 讗讜转谉 注讜诇转 讞讜讘讛 砖讬砖 诇讛诐 讞诇讬驻讬谉 讘注讜祝 讗讬诪讗 诇讗 讘注讬 住诪讬讻讛 拽诪"诇 讛注讜诇讛 讜讗讬 讛讜讛 讻转讬' 讛注讜诇讛 诇讞讜讚 讛讜讛 诪讜拽诪讬' 诇讬' 讘诪住转讘专 诇专讘讜转 注讜诇转 讞讜讘讛 砖讗讬谉 诇讛诐 讞诇讬驻讬谉 讘注讜祝 拽诪"诇 讻诪砖驻讟 讜诪诪讬诇讗 诪讬讬转专 讛注讜诇讛 诇讗讜转谉 讞讜讘讛 砖讬砖 诇讛诐 讞诇讬驻讬谉 讘注讜祝 谞诪讬 讟注讜谞讬谉 住诪讬讻讛. 诪讬讛讜 转谞讗 讚转"讻 讚讛讜讛 讘注讬 诇诪讬诇祝 讞讜讘讛 诪谞讚讘讛 诇讜诇讬 驻讬专讻讗 讚讞诇讬驻讬' 讘注讜祝. 讗"讻 住"诇 讚诪讛 诇谞讚讘讛 砖讻谉 诪爪讬谞谉 诇讗 驻专讬讱 讗"讻 诇讗 讘注讬 讗诇讗 讞讚 拽专讗 讛注讜诇讛 诇专讘讜' 讞讜讘讛 砖讬砖 诇讜 讞诇讬驻讬谉 讚讗讜转讜 砖讬砖 诇讜 讞诇讬驻讬谉 讗转讬' 讘诪讛 诪爪讬谞讜 诪谞讚讘讛. 讗讱 转谞讗 讚砖诪注转讬谉 讚驻专讬讱 诪讛 诇谞讚讘讛 砖诪爪讜讬 讗"讻 讗讬爪讟专讱 转专讬 拽专讗讬. 讜注讬讬' 讞讜诇讬谉 讻"讗 注"讗 讚专砖 拽专讗 讚讙讘讬 注讜诇讛 讜讬讜专讚 讜讗转 讛讗讞讚 讬注砖讛 注讜诇讛 讻诪砖驻讟 讻诪砖驻讟 讞讟讗转 讘讛诪讛. 讜讗讜诇讬 讘讞讜诪砖 驻讬专砖"讬 讻诪砖驻讟 注讜诇转 谞讚讘讛 讚注讜祝. 讜爪"诇 讻谞"诇 讚砖"住 讚讞讜诇讬谉 住"诇 讻转谞讗 讚转"讻 讚讬诇驻讬' 讞讜讘讛 诪谞讚讘讛 讘诪讛 诪爪讬谞讜 讗"讻 讗讬讬转专 讻诪砖驻讟 讙讘讬 注讜诇转 讞讜讘转 注讜祝 讜讚专砖讬' 讻诪砖驻讟 讞讟讗转 讘讛诪讛 讜专砖"讬 讘讞讜诪砖 驻讬' 诇驻讬 砖诪注转讬谉 讚诇讗 讬诇驻讬' 讞讜讘讛 诪谞讚讘讛 砖讻谉 诪爪讜讬 讗讬爪讟专讱 讻诪砖驻讟 注讜诇转 谞讚讘讛 诇讻诇 讛诇讻讜转讬讜 讜拽专讜讘 诇讝讛 讘住驻专 诪注专讘讬 讗诇讗 砖诇讗 专讗讛 转"讻 讛谞"诇:


讜谞专讗讛 讚专砖"讬 讛讜爪专讱 诇驻专砖 讚拽专讗 拽讗讬 讗注讜诇转 讗讛专谉 讚讗注讜诇转 爪讬讘讜专 诇讗 砖讬讬讱 诇讜诪专 砖谞注砖讛 讛注讜诇讛 讻诪砖驻讟 讛专讗讜讬 讜讝"讗 讚讛专讬 讗讬谉 诪砖驻讟 住诪讬讻讛 专讗讜讬 诇注讜诇转 爪讬讘讜专 讚讛专讬 诇讚讜专讜转 讗讬谉 住诪讬讻讛 讘爪讬讘讜专 讗诇讗 砖转讬诐. 讜讗"讻 讛讜专讗转 砖注讛 讛讬' 讜谞注砖讛 砖诇讗 讻诪砖驻讟 讜讗"讻 讗讬讱 砖讬讬讱 诇讜诪专 讻诪砖驻讟. 讗注"讻 讛讻讬 驻讬' 砖注砖讛 注讜诇转 讛注诐 讻诪砖驻讟 注讜诇讜转 讗讛专谉 讜讻讗诇讜 讻转讬' 讻诪砖驻讟 讛专讗砖讜谉 讜讻讘专 讛专讙讬砖 讘讝讛 讘砖驻转讬 讞讻诪讬' 注"砖 讜讗"讻 诪诪讬诇讗 诪讜讻讞 讚注讜诇转 讞讜讘转 讬讞讬讚 诪砖驻讟讛 讘住诪讬讻讛. 讜讛讗 讚诇讗 讻转讬' 讘注讜诇转 讗讛专谉 讙讜驻讬' 讻诪砖驻讟 诪砖讜诐 讚诇讗 爪专讬讱 讚讛专讬 讻讘专 讻转讬' 注诇 专讗砖 讛注讜诇讛 诇专讘讜转 注讜诇转 讞讜讘转 讬讞讬讚 诇住诪讬讻讛 注讬讬' 讜拽"诇:


诪谞讬 讘"砖. 谞"诇 诇驻"讝 讬"诇 讘"砖 讗诪专 诪讘讬讗讬' 砖诇诪讬' 讜讗讬谉 住讜诪讻讬' 注诇 讛砖诇诪讬' 诇注讜诇诐 注"讻 诪讘讬讗讬' 讗讜转讛 讘讬"讟 讗讘诇 诇讗 注讜诇转 讘讬"讟 诪砖讜诐 讚讘注讬 住诪讬讻讛 讜讗讬谉 住讜诪讻讬' 讘讬"讟 讜讘"讛 讗讜诪专讬' 诪讘讬讗讬' 砖诇诪讬' 讜注讜诇转 讜住讜诪讻讬' 讚诇讗 讛注诪讬讚讜 讚讘专讬讛诐 讘诪拽讜诐 诪爪讜讛 谞诪爪讗 驻诇讬讙讬 讘转专转讬 讘住诪讬讻讛 讙讜驻讬' 讜讘砖讘讜转 讚住诪讬讻讛 诪讬讛讜 诇讗 诪砖诪注 讻谉 诪诇砖讜谉 砖"住 讞讙讬讙讛 讬"讚 注"讘 注"砖 讜爪"注 讜诇驻诪"砖 谞"诇 诇讬讬砖讘 诪讛 砖爪"注 讚讛谞讬 转专讬 注讜讘讚讗 讚讛诇诇 讜讚讘讘讗 讘谉 讘讜讟讗 讗讬谉 诇讛诐 砖讬讬讻讜转 讚讛诇诇 讛讻讞讬砖 砖诪拽专讬讘 注讜诇讛 讘讬"讟. 讜讘讘讗 讘谉 讘讜讟讗 注讘讬讚 注讜讘讚讗 讘住诪讬讻讛 讜诪讛 注谞讬谉 讛诇讻讛 讝讜 诇讝讜. 讚讚讜讞拽 诇讜诪专 讚讻诇 爪讗谉 拽讚专 讛讘讬讗诐 诇注讜诇转 专讗讬' 讚讗"讻 注讬拽专 讞住专 讚诇讻讗讜专讛 诇砖诇诪讬 砖诪讞讛 讛讘讬讗讜诐 讜诇讛谞"诇 谞讬讞讗 讚讛讗 讘讛讗 转诇讬' 诪讻讬讜谉 砖住诪讬讻讛 讛讜转专讛 诪诪讬诇讗 诪讜转专 诇讛拽专讬讘 注讜诇讜转:





驻谞讬 讬讛讜砖注

讘讙诪专讗 转谞讬 转谞讗 讻讜' 诇讬诪讚 注诇 注讜诇转 讞讜讘讛 砖讟注讜谉 住诪讬讻讛. 讜拽砖讬讗 诇讬 讗诪讗讬 爪专讬讱 拽专讗 诇讛讻讬 诇诪讬讙诪专 注讜诇转 讞讜讘讛 诪谞讚讘讛 讜转"诇 讚讻讜诇讛讜 拽专讘谞讜转 讗讬转拽砖讜 诇讛讚讚讬 诪拽专讗 讚讝讗转 讛转讜专讛 诇注讜诇讛 讜诇诪谞讞讛 讜诇讞讟讗转 讻讚讗讬转讗 诇讛讚讬讗 讘讻诪讛 讚讜讻转讬 讘讝讘讞讬诐 讜讘诪谞讞讜转 讜讗"讻 讛"谞 谞讬诇祝 诪讛讗讬 讛拽讬砖讗 诇注谞讬谉 住诪讬讻讛 讚讛讗 拽讬讬"诇 讗讬谉 讛讬拽砖 诇诪讞爪讛 诇讻讗讜专讛 讛讬讛 谞"诇 讘讝讛 讚诇注谞讬谉 住诪讬讻讛 诇讗 砖讬讬讱 讛讗讬 讛拽讬砖讗 讻讬讜谉 讚讘讻讜专 讜诪注砖专 讜驻住讞 谞诪讬 砖讬讬讻讜 讘讛讗讬 讛拽讬砖讗 讚讝讗转 讛转讜专讛 讻讚讗讬转讗 诇讛讚讬讗 讘讝讘讞讬诐 讚祝 讝' 注"讘 讚讚专砖讬谞谉 讘讬讜诐 爪讜转讜 讜讙讜诪专 讝讛 讘讻讜专 讜诪注砖专 讜驻住讞 讜讻讛"讙 诪砖诪注 诇讛讚讬讗 讘诪谞讞讜转 讚祝 驻"讙 诇注谞讬谉 讚驻住讞 讗讬谉 讘讗 讗诇讗 诪谉 讛讞讜诇讬谉 讜讬诇驻讬谞谉 诇讛 诪讛讗讬 讛拽讬砖讗 讜讗驻"讛 讗诪专讬谞谉 讘诪谞讞讜转 讚祝 爪"讘 讚讘讻讜专 讜诪注砖专 讜驻住讞 讗讬谉 讟注讜谞讬谉 住诪讬讻讛 讗诐 讻谉 转讜 诇讗 砖讬讬讱 讛讱 讛拽讬砖讗 诇注谞讬谉 住诪讬讻讛 讘砖讗专 拽专讘谞讜转 讜讻讛"讙 讻转讘讜 讛转讜住驻转 讘驻"拽 讚讞讜诇讬谉 讚祝 讻"讗 讘讚"讛 讻诪砖驻讟 讚诇讗 砖讬讬讱 讛讗讬 讛拽讬砖讗 诇注谞讬谉 住诪讬讻讛 讻讬讜谉 讚诇讬转讗 讘讘讻讜专 讜诪注砖专 讜驻住讞 注"砖 讗诇讗 讚拽砖讬讗 诇讬 讘讚讘专讬讛诐 讚讛讗 讘诪谞讞讜转 讚祝 爪"讘 诪砖诪注 诇讛讚讬讗 讚讛讗 讚讘讻讜专 讜诪注砖专 讜驻住讞 讗讬谉 讟注讜谞讬诐 住诪讬讻讛 诇讗讜 诪诪注讜讟讗 讚拽专讘谞讜 讬诇驻讬谞谉 诇讛讜 讚讛讗 诪住拽讬谞谉 讛转诐 讚拽专讗 讚拽专讘谞讜 讗讬爪讟专讬讱 诇讚专砖讗 讗讞专讬转讬 讗诇讗 讚讛讗 讚讘讻讜专 讜诪注砖专 讜驻住讞 讗讬谉 讟注讜谞讬谉 住诪讬讻讛 讛讬讬谞讜 诪砖讜诐 讚诇讬转 诇谉 诇诪讬诇驻讬谞讛讜 诪砖讗专 拽专讘谞讜转 讘讘谞讬谉 讗讘 诪砖讜诐 讚讗讬转 诇讛讜 驻讬专讻讗 注"砖 讜讗"讻 讗讻转讬 讗诪讗讬 诇讗 讬诇讬祝 诇讛讜 讘讛拽讬砖讗 讜讘讗诪转 讛拽砖讜 砖诐 讛转讜住驻讜转 讻谉 讜讛谞讬讞讜 讘转讬诪讗 讜诇驻"讝 谞诪讬 讛讚专讗 拽讜砖讬讗 诇讚讜讻转讗 讘砖诪注转讬谉 讗诪讗讬 诇讗 讬诇讬祝 注讜诇转 讞讜讘讛 诪注讜诇转 谞讚讘讛 诇注谞讬谉 住诪讬讻讛 诪讛讗讬 讛拽讬砖讗 讻讬讜谉 讚诇讗 砖讬讬讱 讛讱 转讬专讜爪讗 砖转讬专爪讜 讛转讜住驻讜转 讘讞讜诇讬谉 诪住讜讙讬讗 讚诪谞讞讜转 讚讗讚专讘讗 讘讛讱 住讜讙讬讗 讚诪谞讞讜转 讙讜驻讗 砖讬讬讱 谞诪讬 讛讱 拽讜砖讬讗 讚讛拽讬砖讗 诇注谞讬谉 住诪讬讻讛 讜谞诇注"讚 讘讝讛 讚讛讗 讚住诪讬讻讛 诇讗 讛讜讬 讘讻诇诇 讛讗讬 讛拽讬砖讗 讚讝讗转 讛转讜专讛 讛讬讬谞讜 诪砖讜诐 讚讘讛讗讬 讛拽讬砖讗 讻转讬讘讬 谞诪讬 拽专讘谞讜转 爪讬讘讜专 讜讻讬讜谉 讚诪住拽讬谞谉 讘诪谞讞讜转 讚祝 爪"讘 讚讙诪讬专讬 讚讗讬谉 住诪讬讻讛 讘爪讬讘讜专 讗诇讗 讘砖谞讬 诪拽讜诪讜转 讜讗"讻 诪砖"讛 讗转讬讗 讛讱 讛诇讻转讗 讜讗驻拽讛 诪讛拽讬砖讗 诇注谞讬谉 住诪讬讻讛. 讜诇驻"讝 诪诪讬诇讗 谞转讬讬砖讘' 讙诐 讻谉 拽讜砖讬转 讛转讜住驻讜转 砖诐 诇注谞讬谉 住诪讬讻转 讘讻讜专 讜诪注砖专 讜驻住讞 讚诇讗 谞讬诇驻讬谞讛讜 诪讛拽讬砖讗 讜诪砖"讛 谞诪讬 讗讬爪讟专讬讱 讛讻讗 讘砖诪注转讬谉 拽专讗 讚讻诪砖驻讟 诇注谞讬谉 注讜诇转 讞讜讘讛 砖讟注讜谉 住诪讬讻讛 讻讬讜谉 讚诇讗 砖讬讬讱 讛拽讬砖讗 诇注谞讬谉 住诪讬讻讛 讜讻"讝 讚诇讗 讻讚讘专讬 讛转讜住驻讜转 讘驻"拽 讚讞讜诇讬谉 砖讛讘讗转讬 诇注讬诇 讜砖讬讟转 讛转讜住驻讜转 砖诐 爪"注 诇讬讬砖讘 讻谞"诇 讜讚讜拽 讛讬讟讘 讜注讬讬谉 注讜讚 讘住诪讜讱:


讘驻讬专砖"讬 讘讚"讛 讜讬拽专讘 讗转 讛注讜诇讛 讻讜' 砖讛讟讬诇 讛讻转讜讘 注诇 讗讛专谉 讞讜讘讛 诇讬讜诐 讻讜' 注讻"诇. 讜讘讗诪转 讬砖 诇转诪讜讛 注诇 驻专砖"'讬 讘讝讛 讚讛讗讬 拽专讗 讚讜讬拽专讘 讗转 讛注讜诇讛 诇讗 讗讬讬专讬 讘拽专讘谞讜转 砖诇 讗讛专谉 讻诇诇 讗诇讗 讘注讜诇转 讛注诐 讻诪讜 砖讛拽砖讜 讘转讜' 讘讚"讛 讜讬拽专讘 讜诪讛 砖转讬专爪讜 讘讚"讛 诇诪讚 注诇 注讜诇转 讞讜讘讛 讚讛专"诐 诪讬讬砖讘 驻专砖"讬 讚诪讜拽诪讬谞谉 诇拽专讗 讚讜讬拽专讘 讘讗诐 讗讬谞讜 注谞讬谉 诇拽专讘谞讜转 砖诇 讗讛专谉 诪诇讘讚 砖谞专讗讛 讚讜讞拽 讗诇讗 讚讬讜转专 拽砖讛 讚讛讗讬 拽专讗 诇注讬诇 讘拽专讘谞讜转 砖诇 讗讛专谉 讛讜讬 诇讬讛 诇诪讬讻转讘 讚讟注讜谉 住诪讬讻讛 讘讬谉 诇注谞讬谉 讞讟讗转 讘讬谉 诇注谞讬谉 注讜诇讛 诇诪讗讬 讚驻专讬讱 讘住诪讜讱 讚诇讗 砖讬讬讱 讛拽讬砖讗 讚讝讗转 讛转讜专讛 诇注谞讬谉 住诪讬讻讛 讜讻"砖 诇砖讬讟转 讛转讜住驻转 讚砖注讛 诪讚讜专讜转 诇讗 讬诇驻讬谞谉 诇讛讱 转讬专讜爪讗 讜谞诇注"讚 砖讬讟转 专砖"讬 讘注谞讬谉 讗讞专 讚诇讬转 诇谉 诇讗讜拽诪讬 讛讱 讚专砖讗 讚讜讬注砖讛 讻诪砖驻讟 诇注谞讬谉 注讜诇转 讛注诐 诇讞讜讚 讚讗讬讬专讬 讘讬讛 拽专讗 讚讗讻转讬 诪讗讬 讘讗 诇诇诪讚谞讜 讚注讜诇转 讞讜讘讛 讚讟注讜谞讛 住诪讬讻讛 讚诪讛 讚讛讜讬 讛讜讬 讜诇讚讜专讜转 谞诪讬 诇讗 诪爪讬 讗讬讬专讬 讚讛讗 讚讜专讜转 诪砖注讛 诇讗 讬诇驻讬谞谉 讻诪讜 砖讛拽砖讜 转讜住驻讜转 讜注讜讚 讚讻讬讜谉 讚注讜诇转 讛注诐 拽专讘谉 爪讘讜专 讛讜讬 讗"讻 讻讛"讙 诇讚讜专讜转 讗讬谉 讟注讜谞讬谉 住诪讬讻讛 讻讬讜谉 讚讙诪讬专讬 讚讗讬谉 讘爪讘讜专 讗诇讗 砖转讬 住诪讬讻讜转 讗注"讻 讚拽专讗 讚讜讬注砖讛 讻诪砖驻讟 砖讻转讜讘 讘住讜祝 注谞讬谉 讘讗 诇诇诪讚 注诇 注爪诪讜 注诇 讻诇 讛拽专讘谞讜转 讚诇注讬诇 诪讬谞讬讛 讚讛讬讬谞讜 讻诇 拽专讘谞讜转 砖诇 讗讛专谉 讜讞讟讗转 讛注诐 讜砖驻讬专 讬诇驻讬谞谉 诇讛讜 讘拽"讜 诪注讜诇转 讛注诐 讚讗注"讙 砖讛讬讗 注讜诇转 讞讜讘讛 讜讛讬讗 谞诪讬 拽专讘谉 爪讘讜专 讗驻"讛 讟注讜谞讬谉 住诪讬讻讛 讗祝 注诇 讙讘 讚讗讬谉 讘爪讘讜专 讗诇讗 讘' 住诪讬讻讜转 讗驻"讛 讘拽专讘谞讜转 砖注讛 诇讗 讗讬讬专讬 讛诇讻转讗 讻诪"砖 讛转讜住驻转 诪讻"砖 讘拽专讘谞讜转 砖诇 讗讛专谉 砖讛谉 拽专讘谉 讬讞讬讚 讜讛"讛 诇讞讟讗转 讛注诐 砖讚讜诪讛 诇砖讗专 讞讟讗讜转 讚讻转讬讘 讘讛讜 住诪讬讻讛 讜讻诇 讞讟讗转 讞讜讘讛 谞讬谞讛讜 讚诇讗 砖讬讬讱 讘讬讛 谞讚讘讛 讗"讻 诪讻"砖 砖讟注讜谞讬谉 住诪讬讻讛. 讜注讜讚 谞"诇 讚讗祝 诇驻诪"砖 诇注讬诇 讚诇注谞讬谉 住诪讬讻讛 诇讗 砖讬讬讱 讛拽讬砖讗 讚讝讗转 讛转讜专讛 讛讬讬谞讜 讘砖讗专 拽专讘谞讜转 诪砖讗"讻 诇注谞讬谉 诪诇讜讗讬诐 讚讻转讬讘 谞诪讬 讘讛讗讬 讛拽讬砖讗 讜诇诪诇讜讗讬诐 砖驻讬专 讬诇驻讬谞谉 诪诇讜讗讬诐 诪诪诇讜讗讬诐 讙讜驻讬讬讛讜 讘讛拽讬砖讗 诇注谞讬谉 住诪讬讻讛 讜讛砖转讗 诇驻"讝 讗"砖 讚讗讬爪讟专讬讱 拽专讗 讚讜讬注砖讛 讻诪砖驻讟 诇诇诪讚 注诇 注讜诇转 讞讜讘讛 砖讟注讜谞讬谉 住诪讬讻讛 讜诇讗 转拽砖讛 诪讛 讚讛讜讬 讛讜讬 诇诪讗讬 讚驻专讬砖讬' 讚诪拽专讗 讚讜讬注砖讛 讻诪砖驻讟 诇诪讚谞讜 砖注讜诇转 讗讛专谉 讙"讻 讟注讜谉 住诪讬讻讛 诪诪讬诇讗 讬诇驻讬谞谉 诪讬谞讬讛 诇注讜诇转 讞讜讘讛 砖讛讜讗 诇讚讜专讜转 砖讟注讜谞讬谉 住诪讬讻讛 诪拽"讜 讻谞"诇 讜注讬讬谉 注讜讚 讘住诪讜讱:


讘转讜住' 讘讚"讛 诇诪讚 注诇 注讜诇转 讞讜讘讛 讻讜' 讜转讬诪讗 讚讗诪专讬谞谉 讛转诐 讚讗讬谉 住诪讬讻讛 讘爪讘讜专 讗诇讗 讘砖转讬 拽专讘谞讜转 讻讜' 讜诇驻专砖"讬 谞讬讞讗 讜诇驻讬 诪"砖 讛转讜住驻转 讘诪谞讞讜转 讚祝 爪"讘 注"讘 讘讚"讛 讙讬专住讗 讘注诇诪讗 讚专砖"讬 驻讬' 讛讱 讙讬专住讗 讘注诇诪讗 讻诇讜诪专 讚专讘讬 讬讛讜讚讗 诇讬转 诇讬讛 讛诇讻讛 诇诪砖讛 诪住讬谞讬 讗诇讗 讘讙讬专住讗 讘注诇诪讗 谞拽讟 诇讬讛 讜讗"讻 讗讬谉 诪拽讜诐 诇讻诇 讚讘专讬 讛转讜住驻讜转 讻讗谉 讚讛讗 砖驻讬专 诪爪讬谞讜 诇讗讜拽诪讬 讛讱 讘专讬讬转讗 讛讻讗 讚讜讬注砖讛 讻诪砖驻讟 讻专"讬 讚诇讬转 诇讬讛 讛诇讻转讗 讗诇讗 诇讙讬专住讗 讘注诇诪讗 讻讚讬 砖诇讗 谞讟注讛 讘砖注讬专 注讘讜讚转 讻讜讻讘讬诐 讻讚诪砖诪注 讛转诐 讘讻诇 讛住讜讙讬讗 讗"讻 讗"砖 讛讗 讚专讘讬 拽专讗 诇注讜诇转 讛注诐 诇住诪讬讻讛 讜讛专讘讛 讚拽讚讜拽讬诐 讬砖 诇讚拽讚拽 讘住讜讙讬讗 讚讛转诐 讜讗讬谉 诇讛讗专讬讱 讻讗谉 讬讜转专:


讘讙诪专讗 讗"诇 讚讗诪专 诇讱 诪谞讬 讘"砖 讛讬讗. 讜讬诇"讚 讚诇诪讗讬 讚诪砖诪注 诇讬讛 讛砖转讗 讚讘"砖 诇讬转 诇讬讛 住诪讬讻讛 讘砖诇诪讬 讞讜讘讛 讻诇诇 讗"讻 诪讗讬 讗讬专讬讗 讚讗讬谉 住讜诪讻讬谉 注诇讬讛诐 讘讬讜诐 讟讜讘 转"诇 讚讘讞讜诇 谞诪讬 讗讬谉 住讜诪讻讬谉 讜诇"诇 讚讘讞讜诇 谞讛讬 讚诇讬转 诇讬讛 住诪讬讻讛 讘砖诇诪讬 讞讜讘讛 诪讚讗讜专讬讬转讗 讗驻"讛 诪讚专讘谞谉 讟注讜谞讬谉 住诪讬讻讛 诪砖讗"讻 讘讬讜"讟 讚讗讬讻讗 砖讘讜转 诇讛砖转诪砖 讘讘注诇讬 讞讬讬诐 诪砖"讛 诇讗 讗转讬 住诪讬讻讛 讚专讘谞谉 讜讚讞讬 砖讘讜转 讚专讘谞谉 讛讗 诇讬转讗 讚讛讗 诇诪"讚 住诪讬讻讛 讚专讘谞谉 注"讻 讗"讗 诇住诪讜讱 注诇讬讜 讗驻讬诇讜 讘讻诇 讻讞讜 讚讛讗 注讘讚 注讘讜讚讛 讘拽讚砖讬诐 讚讗住讜专 诪讚讗讜专讬讬转讗 讻讚诪拽砖讛 讛砖"住 讘讞讙讬讙讛 讚祝 讟"讝 注"讘 诇注谞讬谉 住诪讬讻讛 讚拽专讘谉 谞砖讬诐 注"砖 讜诪住讬拽 讛转诐 讚诇讗 讗砖讻讞谉 住诪讬讻讛 讚专讘谞谉 讗诇讗 讚讗诪专讬谞谉 诇讛讜 讗拽驻讜 讬讚讬讬讻讜 砖讗讬谞讛 住诪讬讻讛 讻诇诇 讗诇讗 诪砖讜诐 谞讞转 专讜讞 讻讚诪住讬拽 讛转诐 诇讛讚讬讗 讜讗"讻 诇驻"讝 讚讘住诪讬讻讛 讚专讘谞谉 讗讬谞讜 住讜诪讱 讘讻诇 讻讞讜 讗诇讗 讘讗拽驻讜 讬讚讬诐 讘诇讘讚 讗"讻 讗诪讗讬 讗住专讜 诇讬讛 讘"砖 讘讬"讟 讛讻讗 诪砖讜诐 砖讘讜转 转"诇 讚诇讗 砖讬讬讱 砖讘讜转 讘讻讛"讙 讻讬讜谉 砖讗讬谞讜 住讜诪讱 讘讻诇 讻讞讜 讻讚讗讬转讗 讘讛讱 住讜讙讬讗 讚讞讙讬讙讛 讙讜驻讗 讚诇诪讗讬 讚拽讗诪专 讛转诐 讚讻讜诇讛讜 转谞讗讬 讚驻诇讬讙讬 讛转诐 讘讬"讟 诪砖讜诐 砖讘讜转 诪讚讬讬拽 诪讬谞讛 专讘讘"讞 讚砖"诪 住诪讬讻讛 讘讻诇 讻讞讜 讘注讬谞谉 讚讗诇转"讛 诪讗讬 拽讗 注讘讬讚 诇住诪讜讱 注"砖. 讜讗"讻 讛讚专讗 拽讜砖讬讗 诇讚讜讻转讗 讘砖诪注转讬谉 诪诪"谞 讗讬 诇讬转 诇讬讛 诇讘"砖 住诪讬讻讛 诪讚专讘谞谉 讻诇诇 讗"讻 诪讗讬 讗讬专讬讗 讬"讟 讗驻讬诇讜 讞讜诇 谞诪讬 砖诇诪讬 讞讜讘讛 讗讬谉 讟注讜谞讬谉 住诪讬讻讛 诇讚讬讚讛讜 讜讗讬 讗讬转 诇讛讜 住诪讬讻讛 诪讚专讘谞谉 讘讞讜诇 注"讻 讛讬讬谞讜 讘讗拽驻讜转 讬讚讬诐 诇讞讜讚 讻讬 讛讬讻讬 讚诇讗 诇讬注讘讬讚 注讘讜讚讛 讘拽讚砖讬诐 讗"讻 诪讛"讟 讙讜驻讗 讗讬谉 诇讗住讜专 讛住诪讬讻讛 讘讬"讟 诪砖讜诐 讚讗讬谉 诪砖转诪砖 讘讘注诇讬 讞讬讬诐 讻讬讜谉 讚诇讗 砖讬讬讱 砖讘讜转 讘讻讛"讙 讻讬讜谉 砖讗讬谞讜 住讜诪讱 讘讻诇 讻讞讜 讻诪讜 砖讛讘讗转讬 诪住讜讙讬讗 讚讞讙讬讙讛 讜诇讚注转讬 爪"注 讙讚讜诇 诇讬讬砖讘 讜讚讜拽 讛讬讟讘:


讘讙诪' 讗转讬讗 诪讘讬谞讬讗 讜驻专砖"讬 讚讛讬讬谞讜 讚讙诪专讬谞谉 砖诇诪讬 讞讜讘讛 诪注讜诇转 讞讜讘讛 讜诪砖诇诪讬 谞讚讘讛 讘诪讛 讛爪讚 讛爪讚 讛砖讜讛 砖讘讛谉 砖拽专讘谉 讬讞讬讚 讛谉 讜讟注讜谞讬谉 谞住讻讬诐 讜住诪讬讻讛 讻讜' 注讚 住讜祝 讛讚讬讘讜专. 谞专讗讛 讚讻讜讜谞转 专砖"讬 诪讛 砖讻转讘 讜讟注讜谞讬谉 谞住讻讬诐 讜诇讗 住讙讬 诇讬讛 诇驻专砖 讛爪讚 讛砖讜讛 砖讘讛谉 砖拽专讘谉 讬讞讬讚 讛谉 讛讬讬谞讜 诪砖讜诐 讚讗讬讻讗 诇诪讬诪专 讘讻讜专 讜诪注砖专 讜驻住讞 讬讜讻讬讞讜 砖讛谉 拽专讘谉 讬讞讬讚 讜讗讬谉 讟注讜谞讬谉 住诪讬讻讛 讻讚讗讬转讗 讘诪谞讞讜转 讚祝 爪"讘 诪砖"讛 诪讬讬转讬 诪诇转讗 讚谞住讻讬诐 讚转讜 诇讬讻讗 诇诪讬驻专讱 诪讘讻讜专 诪注砖专 讜驻住讞 讚诪讛 诇讛谞讱 砖讗讬谉 讟注讜谞讬谉 谞住讻讬诐 讻讚讗讬转讗 讛转诐 讜讘讛讱 诪讬诇转讗 讚谞住讻讬诐 诇讞讜讚 谞诪讬 诇讗 住讙讬 讚讗讬讻讗 诇诪讬诪专 拽专讘谞讜转 爪讘讜专 讬讜讻讬讞讜 讚讙诪讬专讬 讚砖转讬 住诪讬讻讜转 讘爪讘讜专 讜诇讗 讬讜转专 讗注"讙 讚讻诇 拽专讘谞讜转 讛爪讘讜专 讟注讜谞讬谉 谞住讻讬诐 诪砖"讛 讛讜爪专讱 诇驻专砖 转专讜讜讬讬讛讜 讚讛爪讚 讛砖讜讛 砖讘讛谉 砖讛谉 拽专讘谉 讬讞讬讚 讜讟注讜谞讬谉 谞住讻讬诐 讚讛砖转讗 转讜 诇讬讻讗 诇诪讬驻专讱 诪讬讚讬 讻谉 讛讬讛 谞"诇 诇讻讗讜专讛 讗诇讗 讚讗讻转讬 诇讗 讛讜讬 爪专讬讱 诇驻专砖 讻谉 讚讛讗 讗诪专讬谞谉 讘讞讜诇讬谉 讚祝 拽讟"讜 讚讻诇 诪讛 讛爪讚 诪讙讜驻讬讛 驻专讻讬谞谉 诪注诇诪讗 诇讗 驻专讻讬谞谉 讜讛讬讬谞讜 讚诇讗 砖讬讬讱 诇诪讬驻专讱 讚讘专 驻诇讜谞讬 讬讜讻讬讞. 诇讻讱 谞"诇 诇驻专砖 诇讗讬讚讱 讙讬住讗 砖讛讜讻专讞 专砖"讬 诇驻专砖 讻谉 讚诇讗 转拽砖讬 讗讛讗 讚诪住拽讬谞谉 讘诪谞讞讜转 砖诐 讚讛讗 讚讘讻讜专 讜诪注砖专 讜驻住讞 讗讬谉 讟注讜谞讬谉 住诪讬讻讛 诇讗讜 诪诪讬注讜讟讗 讚拽专讘谞讜 诪诪注讟讬谞谉 诇讛讜 讗诇讗 诪砖讜诐 讚诇讬转 诇谉 诇诪讬诇驻讬谞讛讜 诪砖讗专 拽专讘谞讜转 诪砖讜诐 讛谞讱 驻讬专讻讬 讚驻专讻讬谞谉 讛转诐 讜讗"讻 诪"砖 诪砖诇诪讬 讞讜讘讛 讚砖诪注转讬谉 讚诪住拽讬谞谉 讛讻讗 讚诇讘"讛 讗转讬讗 诪讘讬谞讬讬讛讜 讜诇讗 驻专讻讬谞谉 注"讝 诪驻专砖 专砖"讬 砖驻讬专 讚砖诇诪讬 讞讜讘讛 讜讚讗讬 诪爪讬谞谉 诇诪讬诇祝 诪讘讬谞讬讬讛讜 诪砖诇诪讬 谞讚讘讛 讜注讜诇转 讞讜讘讛 砖讞讝专 讛讚讬谉 讘诪讛 讛爪讚 讜讛爪讚 讛砖讜讛 砖讘讛谉 砖讛谉 拽专讘谉 讬讞讬讚 讜讟注讜谞讬谉 谞住讻讬诐 讜讛"讛 诇注讜诇转 讞讜讘讛 诪砖讗"讻 讘讘讻讜专 讜诪注砖专 讜驻住讞 砖讗讬谉 讟注讜谞讬谉 谞住讻讬诐 讚讘讛讚讬讗 诪诪注讟讬谞谉 诇讛讜 讛转诐 讘诪谞讞讜转 诪讚讻转讬讘 诇驻诇讗 谞讚专 讗讜 谞讚讘讛 讜讛谞讱 讗讬谞谉 讘讗讬谉 诪谞讚专 讜谞讚讘讛 讻谞"诇 谞讻讜谉 讘讻讜讜谞转 专砖"讬 讜讚讜"拽:

驻转讞 注讬谞讬诐

转讜住' 讚"讛 讘讬转 砖诪讗讬 讜讻讜'. 注讬讬谉 诪讛 砖讛拽砖讛 讛专讘 诪讛专"诐 诪讝专讞讬 讝"诇 讘转砖讜' 讛讜讘讗讛 讘住' 驻专讬 讛讗专抓 诇讛专讘 讗讞讬讜 讝"诇 讞"讗 住讬' 讬"讟 讜注诪"砖 讘住' 讗讜专 讬拽专讜转 诇讛专讘 诪讛专"诐 讬爪讞拽讬 讝"诇:





讬讚 讚讜讚

讛专谞讬 谞讝讬专 讜讗讙诇讞 诪诪注讜转 诪注砖专 砖谞讬. 注讬讬谉 讘转专讜诪转 讛讚砖谉 住讬诪谉 砖状谞 讚讻转讘 讚讛讟注诐 诇专砖讬壮 讜讛转讜住驻讜转 讘讬谉 讘讞讙讬讙讛 讘讬谉 讘谞讝讬专 诪砖讜诐 转驻讜住 诇砖讜谉 专讗砖讜谉 讜讛拽砖讛 讚讗状讻 讙讘讬 讛讗讬 诪注砖讛 讚砖讻"诪 讛讗 诇讗 砖讬讬讱 讛讱 讟注诪讗 讚讛专讬 讬讻讜诇 诇讞讝讜专 讜注讬讬谉 诪讛 砖转讬专爪讜 诪讛专砖状讱 讘谞讜住驻讜转 诇讞诇拽 讘壮 住讬诪谉 讻"讘 讜讘砖讜状转 诇讞诐 专讘 住讬诪谉 专讬状讚 讜讘住驻专 诪讞谞讛 讗驻专讬诐 讘讛诇讻讜转 爪讚拽讛 讚祝 讻壮 讛拽砖讛 诇专砖讬' 诇诪讛 注诇 诪谞转 诇讗 诪讛谞讬 讚讘住状驻 讛砖讜讻专 讗转 讛驻讜注诇讬诐 讙讘讬 讗讬谉 诇讱 注诇讬 砖讗专 讻住讜转 讜注讜谞讛 诪砖诪注 讚讗讬 诇讗 讛讜讛 诪转谞讛 注诇 诪讛 砖讻转讜讘 讘转讜专讛 讛讜讛 注状诪 诪讛谞讬 讜诪讛 砖转讬专抓 讚讻讜讜谞转 专砖讬壮 讻讗谉 讙状讻 讚讛讜讛 诪转谞讛 注诇 诪讛 砖讻转讘 讘转讜专讛 讛讜讗 讚讜讞拽 讜讙诐 诇讗 讬讚注转讬 讗讬讱 讗驻砖专 诇讜诪专 讻谉 讚讛讗 讛转讜住壮 讻转讘讜 讚讗讬 讛讜讛 讗诪专 讗讬驻讻讗 讛讜讛 诪讛谞讬 讜注讬讬谉 讘住驻专 诪讻转讘 讗诇讬壮 讗诇驻讗谞讚专讬 讚祝 诇"讞 注状讚 讜讚祝 拽谞"讘 诪讛 砖驻讬专砖 讘讚讘专讬 专砖讬壮 讜诇讚注转讬 讚讘专讬讜 住讜转专讬诐 诇诪状砖 讘住状驻 讛驻讜注诇讬诐 讜讘讗诪专讜转 讟讛讜专讜转 讚祝 注状讙 讛砖讬讙 注诇讬讜 讜注讬讬谉 讘砖诪谉 讛诪讜专 讚祝 驻壮 讜驻状讘 讜讚专讱 讛诪诇讱 讻状讝 讜讘注诇 讛诪讗讜专 讜诪诇讞诪讜转 讜讛砖讙讜转 讛专讗讘状讚 注诇 讘注诇 讛诪讗讜专 讘转诪讬诐 讚注讬诐 讜注讬讬谉 砖讗讙转 讗专讬壮 讜拽讜诇 砖讞诇 讚驻讜住 住讗诇讜谞讬拽 讚祝 讘壮 注"讗 讜注状讙:

